അനിശ്ചിതത്വങ്ങള്‍ക്കൊടുവില് രാജസ്ഥാൻ നിയമസഭ ചേരാൻ ഗവര്‍ണറുടെ അനുമതി | Kairali News | kairalinewsonline.com\nഅനിശ്ചിതത്വങ്ങള്‍ക്കൊടുവില് രാജസ്ഥാൻ നിയമസഭ ചേരാൻ ഗവര്‍ണറുടെ അനുമതി\nഅനിശ്ചിതത്വങ്ങൾക്കും പ്രതിഷേധത്തിനുമൊടുവിൽ രാജസ്ഥാൻ നിയമസഭ ചേരാൻ ഗവർണ്ണർ അനുമതി നൽകി. 21 ദിവസത്തെ നോട്ടീസ് നൽകി നിയമസഭാ സമ്മേളനം വിളിച്ച് ചേർക്കാനാണു\nഗവർണർ കൽരാജ് മിശ്ര അനുമതി നൽകിയത്.\nഎം.എല്.എ.മാര്‍ക്കെതിരേയുള്ള അയോഗ്യത നോട്ടീസില് നടപടിയെടുക്കരുതെന്ന ഹൈകോടതി ഉത്തരവിനെതിരേ നൽകിയ ഹർജി സ്പീക്കർ സി പി ജോഷി സുപ്രീം കോടതിയിൽ നിന്ന് പിൻവലിച്ചു.\nസച്ചിൻ പൈലറ്റും വിമത എം. എൽ എ മാരും നടത്തിയ കൂറ്മാറ്റ നീക്കത്തിലെ രാഷ്ട്രീയ അനിശ്ചിതത്വം നീക്കാൻ നിയമസഭ ചേരണമെന്നാണ് കോൺഗ്രസ് ആവിശ്യം. എന്നാൽ രണ്ട് തവണ ഈ ആവിശ്യം ഗവർണ്ണർ കൽരാജ് മിശ്ര നിരാകരിച്ചത് വലിയ പ്രതിഷേധത്തിന് ഇടയാക്കി.\nനിയമസഭാ വിളിച്ച് ചേർക്കാൻ ഇടപെടണം എന്ന് ആവശ്യപ്പെട്ട് രാജസ്ഥാനിലെ കോൺഗ്രസ് നിയമസഭാ കക്ഷി രാഷ്ട്രപതിക്ക് കത്ത് അയച്ചു. പ്രധാനമന്ത്രി നരേന്ദ്ര മോദിയുമായി സംസാരിച്ചതായി മുഖ്യമന്ത്രി അശോക് ഘെലോട്ടും പറഞ്ഞു.\nഇതേ തുടർന്നാണ് നിയമസഭാ വിളിച്ച് ചേർക്കാൻ ഗവർണ്ണർ കൽരാജ് മിശ്ര അനുമതി നൽകിയത്. ചട്ടം അനുസരിച്ചു 21 ദിവസത്തെ മുൻകൂർ നോട്ടീസ് നൽകിയ ശേഷമേ സഭ സമ്മേളനം ചേരാവു എന്നും ഗവർണർ നിർദേശിച്ചു. മൂന്ന് ആഴ്ചത്തെ നോട്ടീസ് വേണം എന്ന ഗവർണറുടെ നിലപാടിനെ വിമർശിച്ച് കോൺഗ്രസ് രംഗത്ത് എത്തി.\nഅതേ സമയം സുപ്രീം കോടതിയിൽ രാജസ്ഥാൻ സ്പീക്കർ സിപി ജോഷി വിമത കോൺഗ്രസ് എം എൽ എ മാർക്ക് എതിരെ നൽകിയ ഹർജി പിൻവലിച്ചു. രാജസ്ഥാനിൽ തൽസ്ഥിതി തുടരണം എന്ന ഹൈകോടതി വിധിക്ക് എതിരെ സുപ്രീം കോടതിയെ സമീപിച്ചേക്കും എന്ന് സ്പീക്കർക്ക് വേണ്ടി ഹാജർ ആയ സിബൽ സൂചിപ്പിച്ചു.\nനിയമസഭാ തെരെഞ്ഞെടുപ്പിൽ ബി എസ് പി ടിക്കെറ്റിൽ വിജയിച്ച ആറ് പേർ കോൺഗ്രസിൽ ചേർന്നത് ചോദ്യം ചെയ്ത് നൽകിയ ഹർജി രാജസ്ഥാൻ ഹൈക്കോടതി തള്ളിയത് അശോക് ഗെഹ്‌ലോട്ട് സർക്കാരിന് ആശ്വാസമായി.\nTags: bjpcongressnational newsrajasthan politics


കഞ്ചാവ് കേസില് പൊലീസിറക്കിയ പത്രക്കുറിപ്പ് ട്രോളായി; കാരണം ഇതാണ്\nNew Delhi, First Published 1, Jan 2019, 10:28 PM\nഅന്താരാഷ്ട്ര ബന്ധമുള്ള ലഹരിമരുന്ന സംഘത്തെ പിടികൂടിയ ശേഷമായിരുന്നു ദില്ലി പൊലീസ് പത്രക്കുറിപ്പ് പുറത്തിറക്കിയത്. പിടിച്ചെടുത്ത ലഹരിമരുന്നിന്റെ പേരും ഉപയോഗവും അടക്കം സമഗ്ര വിവരങ്ങള് അടങ്ങിയതായിരുന്നു പത്രക്കുറിപ്പ്.\nദില്ലി: പുതുവല്‍സരാഘോഷത്തിനെത്തിച്ച വന്‍തുകയുടെ ലഹരിമരുന്ന് പിടിച്ചെടുത്ത ശേഷം പൊലീസ് പുറത്തിയ പത്രക്കുറിപ്പ് ഏറ്റെടുത്ത് ട്രോളന്മാര്. അന്താരാഷ്ട്ര ബന്ധമുള്ള ലഹരിമരുന്ന സംഘത്തെ പിടികൂടിയ ശേഷമായിരുന്നു ദില്ലി പൊലീസ് പത്രക്കുറിപ്പ് പുറത്തിറക്കിയത്. പിടിച്ചെടുത്ത ലഹരിമരുന്നിന്റെ പേരും ഉപയോഗവും അടക്കം സമഗ്ര വിവരങ്ങള് അടങ്ങിയതായിരുന്നു പത്രക്കുറിപ്പ്.\nപിടിച്ചെടുത്ത ലഹരി വസ്തുക്കളുടെ നിലവാരം, വില, ഉപയോഗം കൊണ്ട് ശരീരത്തില് ഉണ്ടാവുന്ന മാറ്റങ്ങള് എന്തെല്ലാം എന്നൊക്കെ വളരെ വിശാലമായി വിശദമാക്കുന്നതാണ് പത്രക്കുറിപ്പ്. ഉപയോഗ ശേഷം ചിരിപ്പിക്കുന്നവ, സമാധാനം നല്‍കുന്നവ, സ്വന്തം തമാശകള്‍ക്ക് പൊട്ടിച്ചിരിപ്പിക്കുക, സൗഹൃദത്തിലാവുക തുടങ്ങി ലഹരി മരുന്ന് ഉപയോഗിക്കുന്നവരില് ഉണ്ടാവുന്ന മാറ്റങ്ങള് വരെ അക്കമിട്ട് നിരത്തുന്നതാണ് പത്രക്കുറിപ്പ്.\nഒരു ഗ്രാം ലഹരി വസ്തുവിന് 2000 രൂപ വില വരുന്നവ മുതല് 500 ഗ്രാമിന് 50000 രൂപ വിലമതിക്കുന്നവ വരെ ദില്ലി പൊലീസ് പിടികൂടിയിരുന്നു. പുതുവല്‍സരാഘോഷം കണക്കിലെടുത്ത് ഓണ്‍ലൈനിലൂടെയാണ് ലഹരിമരുന്ന് ദില്ലിയിലെത്തിച്ചത്. വന്‍തുക വിലമതിക്കുന്ന ലഹരി വസ്തുക്കളുമായി ദില്ലി സ്വദേശികളായ യുവാക്കളാണ് കഴിഞ്ഞ ദിവസം പിടിയിലായത്. ഡാര്‍ക്ക് വൈബ് എന്ന സൈറ്റ് മുഖേനയാണ് ഇയാള് ലഹരിമരുന്ന് വാങ്ങിച്ചിരുന്നത്.\nലഹരി മരുന്നുകളെക്കുറിച്ച് ആവശ്യത്തിലധികം വസ്തുതകള് പങ്കുവക്കുന്ന പത്രക്കുറിപ്പ് ചുരുങ്ങിയ സമയംകൊണ്ടാണ് സമൂഹ മാധ്യമങ്ങളിലെ ട്രോളന്മാര് ഏറ്റെടുത്തത്. ലഹരി മരുന്നുകളുടെ പേരുകളും അവ ശരീരത്തില് പ്രവര്‍ത്തിക്കുന്ന രീതിയുമെല്ലാം ചുരുങ്ങിയ സമയംകൊണ്ടാണ് ട്രോളുകളായത്.\nLast Updated 1, Jan 2019, 10:28 PM


വേനല്‍ക്കാലത്ത് മുടിയെ എങ്ങനെ സംരക്ഷിക്കാംAnweshanam\nവേനല്‍ക്കാലത്ത് മുടിയെ എങ്ങനെ സംരക്ഷിക്കാം...\nവേനല്‍ക്കാലത്ത് മുടിയെ എങ്ങനെ സംരക്ഷിക്കാം\nPreetha | Friday, April 20, 2018 10:33 PM IST\nചൂട് കൂടുന്നതിനനുസരിച്ച് ശരീരത്തിന്റെ പ്രശ്‌നങ്ങളും കൂടും. വേനലിലെ വരള്‍ച്ച ചര്‍മ്മത്തെ ബാധിക്കുന്നതുപോലെ മുടിയെയും ബാധിക്കും. മുടികൊഴിച്ചല്, താരന് വര്‍ധിക്കുക, മുടി വരണ്ടു പോവുക, മുടിയുടെ സ്വാഭാവിക ഭംഗി നശിക്കുക തുടങ്ങി നിരവധി പ്രശ്‌നങ്ങളാണ് വേനലില് മുടി നേരിടുന്നത്. കൃത്യമായ പരിചരണം ഇല്ലെങ്കില് മുടിയുടെ ആരോഗ്യത്തെ ബാധിക്കും.\nവേനല്‍ക്കാലത്ത് മുടിയില് സ്റ്റൈലിംങ് പരീക്ഷണങ്ങള് നടത്തുന്നത് ഒഴിവാക്കുക.ഇത് വേനല്‍ക്കാലത്ത് മുടിയുടെ ആരോഗ്യം നശിപ്പിക്കും.വേനല്‍ക്കാലത്ത് മുടിയില് കൂടുതലായി പൊടി യും വിയര്‍പ്പും അടിയുന്നതിനാല് നിത്യവും മുടികഴുകണം.\nമുടി കഴുകാന് ബ്ലീച്ച് പൗഡര് ചേര്‍ന്നിട്ടുള്ള വെള്ളം, ചൂടുവെള്ളം, തണുപ്പ് കൂടിയ വെള്ളം തുടങ്ങിയവ ഒഴിവാക്കാം. സാധാരണ വെള്ളം മാത്രമേ മുടി കഴുകാന് ഉപയോഗിക്കാവൂ. ഓയിലുകള് ചൂടാക്കി ഉപയോഗിക്കാം.\nവെളിച്ചെണ്ണ , ഒലീവ് ഓയില്, അവോക്കാഡോ ഇവയെല്ലാം ഉപയോഗിക്കാം. പതിവുപോലെ തന്നെ മുടി ഷാംപൂ ചെയ്യാം. ഓയില് നല്ലതുപോലെ മുടിയില് മസാജു ചെയ്യുക. തേയിലയിട്ട് വെള്ളം തിളപ്പിച്ച ശേഷം ഇത് മുടിയില് നന്നായി പുരട്ടുകയോ ഒഴിക്കുകയോ ചെയ്യുക. അരമണിക്കൂറിന് ശേഷം മുടി കഴുകാം. ഇത് മുടിയ്ക്ക് സൂര്യനില് നിന്നും സംരക്ഷണം നല്‍കും.\nഓയിലുകള് ചൂടാക്കി ഉപയോഗിക്കാം.വേനല്‍ക്കാലത്ത് മുടിയില് യുവി പ്രൊട്ടക്ടറുള്ള നല്ല മോയ്ചറൈസറുകള് ഉപയോഗിക്കാം. കൂടുതല് വെള്ളം കുടിക്കുന്നതും പഴവര്‍ഗങ്ങളും പച്ചക്കറികളും കഴിക്കുന്നതും മുടിയെ കൂടുതല് ഉറപ്പുള്ളതാക്കുന്നു.


'വംശീയാധിക്ഷേപത്തിന് ഇപ്പോള് നല്‍കുന്ന ശിക്ഷ പോരെന്ന് സ്റ്റെര്‍ലിംഗ് - Express Kerala\n‘വംശീയാധിക്ഷേപത്തിന് ഇപ്പോള് നല്‍കുന്ന ശിക്ഷ പോരെന്ന് സ്റ്റെര്‍ലിംഗ്\nവംശീയാധിക്ഷേപം നടത്തുന്നവര്‍ക്ക് ഇപ്പോള് നല്‍കാറുള്ള ശിക്ഷ പോരെന്ന് മാഞ്ചസ്റ്റര് സിറ്റി താരം റഹീം സ്റ്റെര്‍ലിംഗ്. ഇനി വരും തലമുറയിലെ ഫുട്‌ബോള് താരങ്ങള്‍ക്ക് എങ്കിലും നിറത്തിന്റ പേരില് അധിക്ഷേപം ഉണ്ടാവാതിരിക്കാന് ഫുഡ്‌ബോള് അധികൃതര് കടുത്ത നടപടികള് സ്വീകരിക്കണം എന്നാണ് സ്റ്റെര്‍ലിംഗ് ആവശ്യപ്പെട്ടത്.\nനിറത്തിന്റെ പേരില് പല സ്‌പോര്‍ട്ട്‌സ് താരങ്ങളും അധിക്ഷേപം നേരിടേണ്ടി വരുന്നു. പാര്‍ക്ക് ഫുട്‌ബോള് മുതല് ചാമ്പ്യന്‍സ് ലീഗ് വരെ ഇതാണവസ്ഥയെന്നും സ്റ്റെര്‍ലിംഗ് പറയുന്നു.\nവെറും പിഴ മാത്രം ശിക്ഷയാക്കി വിധിച്ചാല് ഇതിന് മാറ്റം വരാന് പോകുന്നില്ല. സമ്പന്നമായ ക്ലബുകള്‍ക്കും സമ്പന്നരായ താരങ്ങള്‍ക്കും പിഴ ശിക്ഷ ഒരു വിഷയമേ അല്ല. സ്റ്റെര്‍ലിംഗ് പറയുന്നു. ഇതിനാല് ഇനിമുതല് വംശീയാധിക്ഷേപത്തിന്9പോയന്റ് ലീഗില് നിന്ന് കുറക്കണം എന്ന നിയമം വേണമെന്ന് സ്റ്റെര്‍ലിംഗ് പറഞ്ഞു. യൂറോപ്പില് ഉടനീളം ഫുട്‌ബോള് താരങ്ങള് വംശീയാധിക്ഷേപം നേരിടുന്ന സാഹചര്യത്തിലാണ് സ്റ്റെര്‍ലിങിന്റെ ഈ പ്രതികരണം.


വായിക്കാനുള്ള സമയം ഇനി നാം എവിടെ കണ്ടെത്തും? | Ezhuthumesha | ഗബ്രിയേൽ ഗർസിയ മാർക്വേസ്\nവായിക്കാനുള്ള സമയം ഇനി നാം എവിടെ കണ്ടെത്തും?\nഅജയ് പി. മങ്ങാട്ട് December 21, 2019 12:14 PM IST\nവായനയ്ക്കു സമയം കണ്ടെത്തുന്നതെങ്ങനെ, അതിനുള്ള ഗുണമുണ്ടോ എന്ന ചോദ്യം പലയിടത്തും ഉയരാറുണ്ട്. ഇത് അസ്തിത്വ പ്രശ്നം പോലെ നീറുന്നുവെന്നാണു വായിക്കാൻ അതിയായ മോഹമുളള ചിലർ പറയാറുള്ളത്, കാരണം അവർ എത്ര ശ്രമിച്ചിട്ടും പുസ്തകത്തിലേക്കു വരുന്നതേയില്ല.\nഇപ്പോഴത്തെ കാലാവസ്ഥ വച്ചാണെങ്കിൽ, ജോലിയും മറ്റു പ്രാരാബ്ധങ്ങളും കഴിഞ്ഞാൽ ലഭിച്ചേക്കാവുന്ന ഒഴിവുസമയം സിനിമയോ സ്മാർട് ഫോണോ കൊണ്ടുപോകും. സ്മാർട് ഫോണിന്റെ പ്രധാന സവിശേഷത നാം അതിലേക്കു നോക്കിപ്പോയാൽ തലയുയർത്തുക എളുപ്പമല്ലെന്നതാണ്. എന്നാൽ കയ്യിലെടുത്ത പുസ്തകം എത്ര മിനിറ്റുകൾ അതേ പടി തുടരുമെന്നതു വലിയ വെല്ലുവിളിയും. ഏറ്റവും ചെറിയ പ്രലോഭനത്തിനു പോലും അതു തടയാനാകും. ഫോൺ താഴെ വയ്ക്കുക ദുഷ്കരമാണ്, പുസ്തകം താഴെ വയ്ക്കുക അനായാസവും.\nനാം വായിക്കുന്ന പുസ്തകങ്ങളുടെ ശരാശരി വലിപ്പം 150–300 താളുകളാണെന്നു കരുതുക. ഒരു താൾ വായിക്കാൻ5മിനിറ്റ് വരെ എടുത്താലും മുഴുവൻ വായനയ്ക്കു പരമാവധി 15 മണിക്കൂർ മതിയാകും. പലദിവസമായി പങ്കിട്ടാലും 300 പേജുള്ള പുസ്തകം ഒരാഴ്ച കൊണ്ടു വായിക്കാൻ കഴിയേണ്ടതാണ്. എന്നാൽ വല്ല ഗുണവും ഉണ്ടോ എന്ന ചോദ്യം നമ്മെ പിന്നാക്കം കൊണ്ടുപോകുന്നു. നമുക്ക് ആവശ്യമായ സമയം, അതിന്റെ ഗുണം ആരുടെ കയ്യിലാണ് ഇരിക്കുന്നതെന്ന ചോദ്യം ഉയരുന്നു. സമയത്തിന്റെ വലിയ സവിശേഷത, അതു ക്രിസ്തുവിനു മുന്നിലെ അഞ്ചപ്പം പോലെയാണെന്നതാണ്. ഉറച്ചു വിശ്വസിക്കുന്നുവെങ്കിൽ അത് അയ്യായിരമായിത്തീരും. ഓരോ ദിവസത്തിനും വേണ്ട വായന ആ ദിവസത്തെ 24 മണിക്കൂറിനകത്തു തന്നെ കണ്ടെത്തുക ഇങ്ങനെ സമയത്തെ പെരുക്കുന്നതിലൂടെയാണ്. ഇതു സമയത്തോടുള്ള നമ്മുടെ പ്രതിബദ്ധതയാണ്. നാം പുസ്തകത്തെ ഉപേക്ഷിക്കുമ്പോൾ നമ്മുടെ സമയത്തെയും ഉപേക്ഷിക്കുന്നു.\nസമയം ഇന്ധനമാക്കിയാണു നാം സ്മരണകളെ ഉണ്ടാക്കുന്നത്. നേരം പോകുകയാണെങ്കിലും സ്മരണ ശേഷിക്കുന്നു. ഈ പുസ്തകം ഞാൻ വായിക്കാൻ പോകുന്നില്ല. ഈ കവിത എനിക്ക് ആസ്വദിക്കാൻ കഴിയുകയില്ല എന്നെല്ലാം നമുക്കു തോന്നാറുണ്ട്. എന്റെ അനുഭവം പറഞ്ഞാൽ, ‘ഏറ്റവും കുറച്ചു ബുദ്ധിമുട്ടുണ്ടാക്കുന്നവനാണു ഞാൻ, അമേയമായ പ്രേമം മാത്രം ആഗ്രഹിക്കുന്നവൻ. മരങ്ങൾക്കുപോലും എന്നെ മനസ്സിലാക്കാനാകും’എന്നെഴുതിയ അമേരിക്കൻ കവി ഫ്രാങ്കോ ഹാരയുടെ കവിതകൾ ആദ്യം വായിച്ചപ്പോൾ എന്റെ സമയം അതിലേക്കു വന്നില്ല. ഒന്നോ രണ്ടോ കവിത കഴിഞ്ഞപ്പോൾ എനിക്കു പുസ്തകം താഴെ വയ്ക്കേണ്ടിവന്നു. പട്ടത്തുവിള കരുണാരന്റെ കഥകളും ഇഷ്ടമാകില്ലെന്ന് ഞാൻ ആദ്യമേ കരുതി. സംശയിച്ചുള്ള വായന ഇടയ്ക്കു മുടങ്ങി. പിന്നീട് എത്രയോ നാളുകൾക്കുശേഷമാണു ഞാൻ അല്ലോപനിഷത് പോലെയുളള കഥകൾ കണ്ടുപിടിച്ചത്.\nഗബ്രിയേൽ ഗാർഷ്യ മാർക്കേസിന്റെ ‘ഏകാന്തതയുടെ നൂറുവർഷങ്ങൾ’ എത്ര ശ്രമിച്ചിട്ടും വായിച്ചുപൂർത്തിയാക്കാൻ കഴിയാത്ത സ്നേഹിതനെ ഓർമ വരുന്നു. അയാൾ ഒരുപാടു പുസ്തകങ്ങൾ വായിക്കുകയും അതേപ്പറ്റി സംസാരിക്കുകയും ചെയ്യുന്ന ആളാണ്. പക്ഷേ, മാർക്കേസ് അയാളുടെ സമയത്തിലേക്കു പ്രവേശിക്കുന്നില്ലെന്നതാണു പ്രശ്നം. വലിയ വായനക്കാരുണ്ട് , അവരിൽ ചിലർ നിരൂപകരോ കവികളോ ഒക്കെ ആകാം, അവരോടു സംസാരിച്ചുനോക്കൂ, അവർ ഏതു കൃതിയെയും സംസാരം കൊണ്ടു വിരസമാക്കിക്കളയും. എന്നാൽ തിരിച്ചും സംഭവിക്കും. 1980കളുടെ ഒടുവിൽ ഞാൻ മൂലമറ്റത്തു പ്രീഡിഗ്രിക്കു പഠിക്കുന്ന കാലത്ത് ചില വൈകുന്നേരങ്ങളിൽ കാഞ്ഞാറിലേക്കു നടക്കാൻ പോകുമായിരുന്നു. പുഴയോര പാതയിലൂടെയുള്ള നടത്തം. ആ നടത്തം തീരുന്നത് കാഞ്ഞാറിൽ തയ്യൽക്കാരനായ മുതിർന്ന സ്നേഹിതന്റെ അടുത്തായിരുന്നു. അയാൾ എനിക്കു ചായയും പലഹാരവും വാങ്ങിത്തരും. സഹൃദയനായ ആ മനുഷ്യന്റെ വർത്തമാനത്തിനിടെ പൊടുന്നനെ ചില വായനകൾ കടന്നുവരും. പേർഷ്യൻ കവി ഫരീദുദ്ദീൻ അത്താറിന്റെ കോൺഫറൻസ് ഓഫ് ബേഡ്‌സ് എന്ന കൃതിയെപ്പറ്റി ഞാനാദ്യം കേൾക്കുന്നത് അപ്പോഴാണ്. വർഷങ്ങൾക്കുശേഷം വിരസമായ പരശതം സംഭാഷണങ്ങൾക്കിടയിൽ വീർപ്പുമുട്ടുമ്പോഴെല്ലാം ഞാൻ ആ മനുഷ്യനെ ഓർമിക്കാറുണ്ട്. അഹംബോധം ഇല്ലായ്മ ചെയ്യുന്നതിലൂടെ അനശ്വരത പ്രാപിക്കാമെന്ന ദർശനം വിവരിക്കുന്ന ഒരു അത്താർ കഥ, അതിനൊടുവിലെ നാലു വരികൾ, അതിന്റെ ഇംഗ്ലിഷ് വിവർത്തനം ഇങ്ങനെയാണ്:\nwhen oil burns, it loses itself\nand so emerges from its own self\nYes. it burns, but it also yields charcoal\nfor ink to write the words of the beloved\nഇതില് സ്വയമെരിഞ്ഞ കരിയെഴുതുക പ്രേമത്തിനുളള വാക്കുകൾ എന്ന വരികളാണ് ഞാൻ ഓർത്തുവച്ചത്. കാഞ്ഞാറിലെ സമയം എന്നേ എരിഞ്ഞുതീർന്നു. എന്നാൽ ആ കരിയെഴുതിയ വാക്കുകൾ മരിക്കുന്നില്ലെന്നാണു ഞാൻ മനസ്സിലാക്കുന്നത്. ഇത്തരത്തിൽ ആലോചിച്ചാൽ ഏതു സാഹചര്യത്തിലായാലും കലയുടെയും സാഹിത്യത്തിന്റെയും സമയം ഒരാളുടെ ആന്തരികകാലത്തെ സമൃദ്ധമാക്കുകയാണു ചെയ്യുന്നതെന്നു കാണാം.\nആഘോഷകാലത്തെന്ന പോലെ സമരകാലത്തും മനുഷ്യർ അവർക്കൊപ്പം കലയും സാഹിത്യവും കൊണ്ടുപോകുന്നതിന്റെ കാരണമതാണ്. സിറിയയിൽ ആഭ്യന്തരയുദ്ധത്തിനിടെ കനത്ത ബോംബിങ്ങിൽ തകർന്ന ഒരു പട്ടണത്തിലെ കെട്ടിടാവശിഷ്ടങ്ങൾക്കിടയിൽ തന്റെ പിയാനോയുമായി ഇരിക്കുന്ന ഒരു മനുഷ്യന്റെ ഫോട്ടോ ലോകമെങ്ങും പ്രചരിച്ചിരുന്നു. ഭക്ഷണമോ വെള്ളമോ സുരക്ഷയോ ഇല്ലാത്ത യുദ്ധത്തിനു നടുവിലും ഒരാൾ തന്റെ സംഗീതത്തോടു ചേർന്നുനിന്നു എന്നത് ശ്രദ്ധേയമായിരുന്നു. യുദ്ധകാലത്തു സംഗീതം തന്റെ പ്രാണനെ എങ്ങനെ നിലനിർത്തി എന്ന് യെഹാം അഹമ്മദ് പിന്നീട് ദ് പിയാനിസ്റ്റ് ഇൻ യാർമോക് എന്ന പുസ്തകത്തിൽ എഴുതി.\nആരാണ് നമ്മുടെ മണ്ണിന്റെ യഥാർഥ അവകാശി എന്ന ചോദ്യം ഓരോ മനുഷ്യനും അഭിമുഖീകരിക്കേണ്ടിവരുന്ന ഇക്കാലത്ത്, രാജാധികാരിയുടെ വാക്കുകളല്ല, നമ്മുടെ ആത്മാവിന്റെ വാക്കുകളാണു നാം പങ്കുവയ്ക്കുക. അന്തമില്ലാത്ത ഇരുളിന്റെ ഈ തുരങ്കത്തിൽ, ഒരു ചിത്രശലഭത്തിന്റെ ആനന്ദനിർഭരമായ വർണജ്വാലയുടെ ദർശനം പങ്കിടുന്ന എല്ലാവർക്കും നേരെ ഞാനീ പാനപാത്രം ഉയർത്തുന്നു എന്ന് മഹമ്മൂദ് ദർവീശ്. ഇക്കാരണത്താലാണ് നാം വായനയിൽ തനിച്ചിരിക്കുമ്പോഴും, നാം കാതോർക്കുന്ന സ്വരങ്ങൾ എണ്ണമറ്റ മനുഷ്യരുടേതാകുന്നത്. ഒരു ടാക്സിയിൽ സഞ്ചരിക്കുമ്പോൾ എന്നോട് ഡ്രൈവർ ഒരു കവിത ആവശ്യപ്പെട്ടാൽ ഞാൻ അത് അവിടെയിരുന്ന് എഴുതിക്കൊടുക്കും എന്ന് പറഞ്ഞത് നെരൂദയാണ്. കാരണം എന്റെ കവിത വന്നത് ഈ മനുഷ്യരിൽനിന്നാണ്. അവരാണ് അതിന്റെ അവകാശി. അതിനാൽ തിരസ്കൃതരായ മനുഷ്യരുടെ ഇടയിൽനിന്നാണ് ഇനി നമ്മുടെ നാട്ടിലെ ഏറ്റവും ശക്തമായ രചനകൾ സംഭവിക്കാൻ പോകുന്നത്.\nEnglish Summary : How to find time to read ?


ഹര്‍ഷാദിന്റെ കുടുംബത്തിന് താങ്ങായി മമ്മൂട്ടി; അനുജന്റെ പഠന ചിലവ് ഏറ്റെടുത്തു -\nമമ്മൂട്ടി ആരാധകനായ ഹര്‍ഷാദിന്റെ മരണത്തില് മമ്മൂട്ടിയും ദുല്‍ഖറും ഫെയ്സ്ബുക്കിലൂടെ അനുശോചനം അറിയിച്ചിരുന്നു. ‘ഹര്‍ഷാദിന്റെ മരണത്തില് ഏറെ ദുഖിക്കുന്നു, സോഷ്യല് മീഡിയയിലൂടെയുള്ള അവന്റെ സ്നേഹവും പിന്തുണയും എപ്പോഴും അറിഞ്ഞിരുന്നു. കുടുംബത്തെ എന്റെ അനുശോചനം അറിയിക്കുന്നു. മിടുക്കനായ, സ്നേഹവും സന്തോഷവും നിറഞ്ഞ ചെറുപ്പക്കാരനായിരുന്നു അവന്’ എന്ന് ദുല്‍ഖര് കുറിച്ചിരുന്നു.\nWorld 20,031,558 734,098 12,904,043


നേപ്പാള് പ്രധാനമന്ത്രി കെപി ശര്‍മ്മ ഓലിയെ നേപ്പാള് കമ്യൂണിസ്റ്റ് പാര്‍ട്ടി പുറത്താക്കി | Nepal PM KP Sharma Oli Expelled from Ruling Party by Prachanda Nepal Faction\nKathmandu, First Published Jan 24, 2021, 9:51 PM IST\nകഴിഞ്ഞ ഡിസംബര് 20 ഓടെയാണ് നേപ്പാളില് വലിയതോതില് രാഷ്ട്രീയ പ്രതിസന്ധി ഉടലെടുക്കുന്നത്. ചൈനീസ് അനുകൂലിയായി അറിയപ്പെടുന്ന ഓലി ഭരണകക്ഷിയെ അത്ഭുതപ്പെടുത്തി 275 അംഗ നേപ്പാള് പാര്‍ലമെന്‍റ് പിരിച്ചുവിടാന് രാഷ്ട്രപതിയോട് നിര്‍ദേശിച്ചു.\nകാഠ്മണ്ഡു: നേപ്പാള് പ്രധാനമന്ത്രി കെപി ശര്‍മ്മ ഓലിയെ ഭരണകക്ഷി നേപ്പാള് കമ്യൂണിസ്റ്റ് പാര്‍ട്ടി പുറത്താക്കി. ഞായറാഴ്ച ചേര്‍ന്ന നേപ്പാള് കമ്യൂണിസ്റ്റ് പാര്‍ട്ടി കേന്ദ്ര കമ്മിറ്റിയിലെ വിമത വിഭാഗം ചേര്‍ന്ന യോഗത്തിലാണ് ഈ തീരുമാനം എടുത്തത്. ഓലിയുടെ പാര്‍ട്ടി മെമ്പര്‍ഷിപ്പ് എടുത്തുകളഞ്ഞതായി നേപ്പാള് കമ്യൂണിസ്റ്റ് പാര്‍ട്ടിയിലെ ഒരു വിഭാഗം അറിയിച്ചു.\nവിമത വിഭാഗത്തിന്‍റെ വക്താവ് നാരായണ് കാജി ഷെരസ്ത്ര, ഓലിയെ പാര്‍ട്ടി മെമ്പര്‍ഷിപ്പില് നിന്നും നീക്കം ചെയ്തതായി അറിയിച്ചു. നേപ്പാള് മുന് പ്രധാനമന്ത്രി പ്രജണ്ഡയുടെ നേതൃത്വത്തിലുള്ള വിഭാഗത്തിനാണ് നേപ്പാള് കമ്യൂണിസ്റ്റ് പാര്‍ട്ടിയില് ആധിപത്യം. അതേ സമയം നേപ്പാള് കമ്യൂണിസ്റ്റ് പാര്‍ട്ടിയില് നിന്നും പുറത്തായ ഓലി കമ്യൂണിസ്റ്റ് പാര്‍ട്ടി ഓഫ് നേപ്പാള് (യൂണിഫൈജ് മാര്‍ക്സിറ്റ് ലെനിസ്റ്റ്) എന്ന പാര്‍ട്ടി പുനര്‍ജ്ജീവിപ്പിക്കും എന്നാണ് സൂചനകള്.\nകഴിഞ്ഞ ഡിസംബര് 20 ഓടെയാണ് നേപ്പാളില് വലിയതോതില് രാഷ്ട്രീയ പ്രതിസന്ധി ഉടലെടുക്കുന്നത്. ചൈനീസ് അനുകൂലിയായി അറിയപ്പെടുന്ന ഓലി ഭരണകക്ഷിയെ അത്ഭുതപ്പെടുത്തി 275 അംഗ നേപ്പാള് പാര്‍ലമെന്‍റ് പിരിച്ചുവിടാന് രാഷ്ട്രപതിയോട് നിര്‍ദേശിച്ചു. ഇത് നേപ്പാള് കമ്യൂണിസ്റ്റ് പാര്‍ട്ടിയില് വലിയ തര്‍ക്കത്തിന് കാരണമാക്കി.\nഇതിന് പിന്നാലെ നേപ്പാള് രാഷ്ട്രപതി ബിദ്യ ദേവി ഭണ്ഡാരി നേപ്പാള് പാര്‍ലമെന്‍റ് പിരിച്ചുവിടുകയും ഏപ്രില് 30നും, മെയ് 10 നും രാജ്യത്ത് പൊതുതെരഞ്ഞെടുപ്പ് പ്രഖ്യാപിക്കുകയും ചെയ്തു. ഇത് പ്രചണ്ഡയുടെ നേതൃത്വത്തില് പാര്‍ട്ടിയിലെ പ്രബല വിഭാഗത്തിന് ഓലിക്കെതിരെ നീങ്ങാന് പ്രേരണയായി. നേപ്പാള് കമ്യൂണിസ്റ്റ് പാര്‍ട്ടിയുടെ രണ്ട് ചെയര്‍മാന്മാരായിരുന്നു പ്രചണ്ഡയും ഓലിയും.\nഓലിക്കെതിരെ ഒരു വിഭാഗം എംപിമാരെ മുന്‍നിര്‍ത്തി അവിശ്വസ പ്രമേയം കൊണ്ടുവരാനുള്ള പ്രചണ്ഡയുടെ നീക്കത്തെ തുടര്‍ന്നാണ് അടിയന്തരമായി ഓലി പാര്‍ലമെന്‍റ് പിരിച്ചുവിട്ടത് എന്നാണ് രാഷ്ട്രീയ നിരീക്ഷകര് പറയുന്നത്. പ്രസിഡന്‍റ് ബിദ്യ ദേവി ഭണ്ഡാരിക്കെതിരെ ഇംപീച്ച് നടപടികള് ആലോചിക്കാനും പ്രചണ്ഡ വിഭാഗം തയ്യാറെടുത്തിരുന്നു എന്നാണ് വിവരം.\nഒലി നേതൃത്വം നല്‍കുന്ന സിപിഎന് യുഎംഎല്, പ്രചണ്ഡ നേതൃത്വം നല്‍കുന്ന നേപ്പാള് കമ്യൂണിസ്റ്റ് പാര്‍ട്ടി (മാവോയിസ്റ്റ്) എന്നീ പാര്‍ട്ടികള് മെയ് 2018ലാണ് തമ്മില് ലയിച്ച് നേപ്പാള് കമ്യൂണിസ്റ്റ് പാര്‍ട്ടിയാകുന്നത്. 2017 ല് ഇരുപാര്‍ട്ടികളും മുന്നണിയായി മത്സരിച്ച് നേപ്പാള് പൊതുതെരഞ്ഞെടുപ്പില് വന് വിജയം നേടിയിരുന്നു. അതേ സമയം നേപ്പാളിലെ സംഭവവികാസങ്ങള് നിരീക്ഷിക്കുകയാണെന്നും. ഇത് നേപ്പാളിന്‍റെ ആഭ്യന്തര പ്രശ്നങ്ങളാണ് എന്ന നിലപാടിലാണ് ഇന്ത്യ.\nLast Updated Jan 24, 2021, 9:51 PM IST\nകെ പി ശര്‍മ്മ ഓലി\nശശികലയുടെ പിന്മാറ്റം: തീരുമാനം പിൻവലിക്കണമെന്ന് അനുയായികൾ, വീടിന് മുന്നിൽ പ്രതിഷേധം, സ്വാഗതം ചെയ്ത് ബിജെപി\nമുംബൈ സിറ്റി- എഫ്‌സി ഗോവയ്‌ക്കെതിരെ; ഐഎസ്എല് സെമി ഫൈനലുകള്‍ക്ക് നാളെ തുമുംബൈ സിറ്റി- എഫ്‌സി ഗോവയ്‌ക്കെതിടക്കം


ഇന്ത്യയില് മൈക്രോസോഫ്റ്റ് സോഴ്സ് കോഡ് പങ്കുവയ്ക്കുന്നു? | Microsoft plans to share source code - Malayalam Oneindia\n» ഇന്ത്യയില് മൈക്രോസോഫ്റ്റ് സോഴ്സ് കോഡ് പങ്കുവയ്ക്കുന്നു?\nഇന്ത്യയില് മൈക്രോസോഫ്റ്റ് സോഴ്സ് കോഡ് പങ്കുവയ്ക്കുന്നു?\nദില്ലി: മൈക്രോസോഫ്റ്റ് അവരുടെ ഓപ്പറേറ്റിംഗ് സിസ്റമായ വിന്‍ഡോസിന്റെ സോഴ്സ് കോഡ് ഇന്ത്യയില് പുറത്തുവിട്ടേക്കും.\nലിനക്സ് ചെയ്യുന്നതുപോലെ എല്ലാവര്‍ക്കും മൈക്രോസോഫ്റ്റ് സോഴ്സ് കോഡുകള് നല്കില്ല. കേന്ദ്രസര്‍ക്കാരിന്റെ ഐടി വകുപ്പിലെ പ്രത്യേകസമിതിക്ക് മാത്രമേ ഈ രഹസ്യം മൈക്രോസോഫ്റ്റ് കൈമാറൂ എന്നും അറിയുന്നു. സര്‍ക്കാരിന്റെ ഇ-ഭരണവും വിദ്യാഭ്യാസസംരംഭങ്ങളും കൂടുതല് സുഗമമാക്കാന് വേണ്ടിയാണ് സോഴ്സ് കോഡ് പുറത്തുവിടുന്നത്.\nസര്‍ക്കാരിന്റെ ഏത് സമിതിക്കാണ് സോഴ്സ് കോഡുകള് നല്കുക എന്ന കാര്യം മൈക്രോസോഫ്റ്റ് വ്യക്തമാക്കിയിട്ടില്ല. സര്‍ക്കാര് പ്രതിനിധികളുമായി ചര്‍ച്ച ചെയ്ത ശേഷമേ ഇക്കാര്യത്തില് മൈക്രോസോഫ്റ്റ് അന്തിമതീരുമാനം എടുക്കൂ.\nഇന്ത്യയിലെ മധ്യപ്രദേശ് അടക്കമുള്ള ഏതാനും സംസ്ഥാനസര്‍ക്കാരുകള് സൗജന്യ സോഫ്റ്റ്വെയര് നല്കുന്നതില് പേരുകേട്ട ലിനക്സിന്റെ ഓപ്പറേറ്റിംഗ് സംവിധാനം വാങ്ങാനായി തയ്യാറെടുക്കുകയാണ്. മൈക്രോസോഫ്റ്റിന് പകരം ലിനക്സ് തങ്ങള് ഉപയോഗിയ്ക്കാന് ഉദ്ദേശിയ്ക്കുന്നതായി മദ്ധ്യപ്രദേശ് മുഖ്യമന്ത്രി ബില്‍ഗേറ്റ്സിനെ നേരില് കണ്ട് പറഞ്ഞിരുന്നു. ഇതാണ് മൈക്രോസോഫ്റ്റിനെ ഈ വഴിക്ക് ചിന്തിക്കാന് പ്രേരിപ്പിയ്ക്കുന്നത്. ലിനക്സിന്റെ സോഴ്സ് കോഡുകള് പരസ്യമായതിനാല് ഓരോരുത്തര്‍ക്കും ആവശ്യമായ രീതിയില് മാറ്റം വരുത്താമെന്നതാണ് മെച്ചം. എന്നാല് മൈക്രോസോഫ്റ്റിന്റെ ഓപ്പറേറ്റിംഗ് സിസ്റത്തില് മാറ്റം വരുത്തണമെങ്കില് വീണ്ടും മൈക്രോസോഫ്റ്റിനെ തന്നെ സമീപിക്കണം എന്നതാണ് അവസ്ഥ. അപ്പോള് ആദ്യം സോഫ്റ്റ് വേര് വാങ്ങിയതിന് പുറമേ ഈ മാറ്റത്തിന് വീണ്ടും മൈക്രോസോഫ്റ്റ് പണവും ഈടാക്കും.\nസോഴ്സുകോഡുകള് വെളിപ്പെടുത്തുന്നതിനെക്കുറിച്ച് മൈക്രോസോഫ്റ്റ് വിലയിരുത്തിവരുന്നതേയുള്ളൂവെന്നാണ് മൈക്രോസോഫ്റ്റ് ഇന്ത്യയുടെ പ്രസിഡന്റ് രാജീവ് നായര് പറയുന്നത്. ഏഷ്യയില് ജപ്പാന്, കൊറിയ, സിംഗപ്പൂര് എന്നിവിടങ്ങളിലെ തിരഞ്ഞെടുത്ത ഏതാനും കമ്പനികള്‍ക്ക് മാത്രമേ മൈക്രോസോഫ്റ്റ് അവരുടെ ഓപ്പറ്റേറ്റിംഗ് സംവിധാനത്തിന്റെ സോഴ്സ് കോഡുകള് നല്കിയിട്ടുള്ളൂ.\nസോഴ്സ് കോഡുകള് പങ്കുവയ്ക്കാനുള്ള പദ്ധതിയുടെ പ്രോഗ്രാം മാനേജരായ ജെസന് മററുസോ ഈയിടെ ഇന്ത്യയില് എത്തിയിരുന്നു. കേന്ദ്രസര്‍ക്കാരുമായി ഇക്കാര്യത്തില് ആവശ്യമായ നടപടിക്രമങ്ങളെക്കുറിച്ച് ചര്‍ച്ചചെയ്യാനാണ് ജെസന് മറ്റുസോ എത്തിയതെന്ന് സംസാരമുണ്ട്.\nസോഴ്സ് കോഡ് വെളിപ്പെടുത്തിയെന്നതിന്റെ പേരില് ലിനക്സിന് വന് പ്രചാരമാണ് മാധ്യമങ്ങള് നല്കിവരുന്നത്. ശരാശരി ഉപഭോക്താവിനെ സംബന്ധിച്ചിടത്തോളം സോഴ്സുകോഡുകള് അറിയുന്നത് കൊണ്ട് പ്രത്യേകിച്ച് ഗുണമൊന്നുമില്ലെന്ന് ജേസന് മറ്റുസോ പറയുന്നു.\nസോഫ്റ്റ്വെയറിന്റെ സോഴ്സുകോഡുകള് അറിഞ്ഞാല് പ്രോഗ്രാമര്‍ക്ക് അതില് ആവശ്യമായ മാറ്റങ്ങള് വരുത്താമെന്നതാണ് മെച്ചം. ഇതുവഴി സോഫ്റ്റ്വെയര് കൂടുതല് മെച്ചപ്പെടും. അതേ സമയം വിപണിയില് ഇത്തരമൊരു ഏര്‍പ്പാട് പ്രായോഗികമല്ലെന്ന അഭിപ്രായമാണ് മൈക്രോസോഫ്റ്റ് വച്ചുപുലര്‍ത്തിയിരുന്നത്. പക്ഷെ ലിനക്സിന് ഇന്ത്യയില് ലഭിക്കുന്ന വര്‍ധിച്ച പ്രചാരമാകാം തങ്ങളുടെ അഭിപ്രായം മാറ്റാന് മൈക്രോസോഫ്റ്റിനെ പ്രേരിപ്പിച്ചതെന്ന് കരുതുന്നു.


മഞ്ഞക്കടല് ആര്‍ത്തിരമ്പുമോ ? മഞ്ഞപ്പടയുടെ ഇനിയുള്ള പ്രതീക്ഷകള്...\nകൊട്ടും കുരവയും ആർപ്പു വിളികളുമായാണ് മഞ്ഞപ്പടയൊന്നാകെ വീണ്ടും കൊച്ചിയിലെത്തിയത്. എന്നാൽ ആരാധകരോട് ടീം നീതി പുലർത്തിയെന്നു പറയാനാവില്ല.\n12 Nov, 2018 at 04:35 AM\nടീമിന്‍റെ തുടർച്ചയായ രണ്ടാം തോൽവിയിലും ഒട്ടും നിരാശരല്ല ബ്ലാസ്റ്റേഴ്സിന്‍റെ കടുത്ത ആരാധകരായ മഞ്ഞപ്പട. സ്വന്തം ഗ്രൗണ്ടിൽ വീണ്ടും തോറ്റെങ്കിലും അടുത്ത മത്സരത്തിൽ ടീം ശക്തമായി തിരിച്ച് വരുമെന്ന പ്രതീക്ഷയിലാണവർ.\nകൊട്ടും കുരവയും ആർപ്പു വിളികളുമായാണ് മഞ്ഞപ്പടയൊന്നാകെ വീണ്ടും കൊച്ചിയിലെത്തിയത്. എന്നാൽ ആരാധകരോട് ടീം നീതി പുലർത്തിയെന്നു പറയാനാവില്ല. നാലു സമനിലകൾ. പിന്നാലെ ഇപ്പോൾ തുടർച്ചയായ രണ്ടാം തോൽവിയും. പക്ഷെ സ്വന്തം ടീം അടുത്ത മത്സരത്തിൽ ജയിച്ച് കേറുമെന്നുള്ള പ്രതീക്ഷയിലാണ് ആരാധകർ.\nകളിമറന്ന ബ്ലാസ്റ്റേഴ്സിനെതിരെ ചിലർ പലപ്പോഴായി വിമർശനം ഉന്നയിച്ചെങ്കിലും ഗാലറിക്ക് പുറത്തിറങ്ങിയ ചിലരുടെ പ്രതികരണം നേരെ മറിച്ചായിരുന്നു. പരീക്ഷണങ്ങൾ പലതും നടത്തിയെങ്കിലും കൊമ്പന്മാർ കൊച്ചിയിൽ ഒരു വിജയം കണ്ടിട്ട് രണ്ടു സീസണുകൾ പിന്നിടുന്നു. ലോകത്തെ തന്നെ മികച്ച ആരാധക പിന്തുണയുള്ള ടീമായി ബ്ലാസ്റ്റേഴ്സിനെ മാറ്റിയ മഞ്ഞപ്പടയോട് വാക്കു പാലിക്കാനെങ്കിലും അടുത്ത മത്സരം വിജയിച്ചേ മതിയാവു ജിങ്കനും സംഘത്തിനും.\nKerala BlastersManjappadaISL 2018\nഎഫ്.എ കപ്പ്; മാഞ്ചസ്റ്റര് യുണൈറ്റഡ് പുറത്ത്, സിറ്റി അകത്ത്


| ശുക്രഭഗവാന് | Mangalam\nThursday, April 25, 2019 Last Updated3Min 31 Sec ago English Edition\nWednesday 12 Sep 2018 04.49 PM\n''ഇതറിഞ്ഞ അസുരന്മാര് കചനെ വധിച്ചു. ഉടനെ തന്നെ ദേവയാനിയുടെ ഉപദേശപ്രകാരം ശുക്രന് അവനെ ജീവിപ്പിച്ചു. ഇത് ഒന്നല്ല- പല പ്രാവശ്യം ആവര്‍ത്തിച്ചു. അവസാനം ഗത്യന്തരമില്ലാതെ വന്നപ്പോള് അസുരന്മാര് കചനെ കൊന്ന് കത്തിച്ചുവെണ്ണീറാക്കി. അതു മധുവില് കലര്‍ത്തി ശുക്രന് കുടിക്കുവാനും കൊടുത്തു. ''\nവെള്ളിയാഴ്ചയ്ക്കധിപതിയാണ് ശുക്രഭഗവാ ന്. 'പ്രഭാതകിരണം' എന്ന ഒരു പര്യായം കൂടിയുണ്ട് ശുക്രന്. അതിരാവിലെ ആകാശത്തില് സൂര്യകിരണത്തോടൊപ്പം പ്രകാശിക്കുന്ന ഗ്രഹമാണ് ശുക്രന്. നമ്മുടെ ജീവിതത്തിന്റെ എല്ലാ കഷ്ട നഷ്ടങ്ങളും അകറ്റി സംതൃപ്ത ജീവിതം നല്‍കുവാന് ശുക്രന് മാത്രമേ സാധിക്കൂ. അതിന് ശുക്രന്റെ അനുഗ്രഹം കൂടിയേ തീരൂ. അപ്പോള് അതിനുള്ള മാര്‍ഗ്ഗങ്ങള് ആരാഞ്ഞ് വേണ്ടതു ചെയ്യുവാന് മറക്കാതിരിക്കുക.\nഭൃഗുമഹര്‍ഷിയും പുലോമിശയുമാണ് ശുക്രന്റെ മാതാപിതാക്കള്. ബ്രഹ്മാവിന്റെ മാനസപുത്രന്മാരില് പ്രധാനപ്പെട്ടവന്. മനുഷ്യര്‍ക്ക് ദ്രോഹം ചെയ്യുന്ന അസുരന്മാരുടെ ഗുരുവായ ശുക്രനെ എന്തിന് ആരാധിക്കണമെന്ന് പലരും സംശയിക്കുന്നുണ്ടാവാം. അങ്ങനെയുള്ള ഒരാള് എങ്ങനെയാണ് നവഗ്രഹങ്ങളില് ഒരു മഹാശക്തിയായത്? ഇതും ഒരത്ഭുതമാണ്.\nനന്മ ചെയ്യുന്നവര് ആരായാലും അവരെ ലോകം ആരാധിക്കും എന്നതിന് ഒരു ഉത്തമോദാഹരണമാണ് ശുക്രന്! ദേവാസുരയുദ്ധത്തില് എപ്പോഴും ബ്രഹ്മാവ് ദേവന്മാരെ സഹായിക്കുന്നതാണല്ലോ പതിവ്. ഇത് അസുരന്മാരെ വേദനിപ്പിച്ചിരുന്നു. പാലാഴി മഥന സമയത്തും സംഭവിച്ചതുതന്നെയാണ്. അമൃതം മുഴുവനും ദേവന്മാര് കൊണ്ടുപോയി. അമൃതം സേവിച്ചതിനാല് അവര് അമരന്മാരുമായി.\nഈ കാര്യങ്ങളെല്ലാം അറിയാവുന്ന ശുദ്ധാത്മാവായ ശുക്രന് അസുരന്മാര്‍ക്ക് എന്തെങ്കിലും സേവ ചെയ്യണമെന്ന് ആദ്യമേ വിചാരിച്ചിരുന്നു. അതിനാല് ശുക്രന് അസുരന്മാരെ സമാധാനിപ്പിച്ചു വന്നു. ''ഞാന് പരമശിവനില്‍നിന്ന് മന്ത്രോപദേശം നേടുവാന് പരിശ്രമിച്ചുവരുകയാണ്. അതില് വിജയം നേടിയാല് നമുക്ക് ദേവന്മാരെ ഒരു പാഠം പഠിപ്പിക്കാം'' എന്ന് പറഞ്ഞ് ശുക്രന് അസുരന്മാരെ സമാധാനിപ്പിക്കുക പതിവായിരുന്നു.\nഅതിനായി ശുക്രന് കാശിക്കുപോയി ശിവലിംഗത്തെ ആരാധിക്കുവാന് തുടങ്ങി. പക്ഷേ, വര്‍ഷങ്ങള് ഏറെ കഴിഞ്ഞിട്ടും ശിവന് പ്രത്യക്ഷനായില്ല. വാശിയേറിയ ശുക്രന് ജലപാനങ്ങള് ഉപേക്ഷിച്ച് ഒരായിരം വര്‍ഷങ്ങള് തീവ്രമായ തപസ്സില് ഏര്‍പ്പെട്ടു. വേറെ വഴിയില്ലാതായപ്പോള് പരമശിവന് ശുക്രന്റെ മുന്നില് പ്രത്യക്ഷപ്പെട്ട് അതുവരെ ആര്‍ക്കും നല്‍കാത്ത ''മൃതസഞ്ജീവിനി'' മന്ത്രം ഉപദേശിച്ചു കൊടുത്തു.\nഅതോടൊപ്പം തന്നെ ഒരു സത്യവും ശുക്രനില്‍നിന്ന് ശിവന് വാങ്ങി. ഈ മന്ത്രം എനിക്കും, പാര്‍വ്വതിക്കും, മുരുകനും വിനായകനും മാത്രം സ്വന്തമാണ്. അതിനാല് വേറെ ആര്‍ക്കും തന്നെ ഈ മന്ത്രം പറഞ്ഞുകൊടുക്കരുത്. അങ്ങനെ ചെയ്താല് ആ നിമിഷം മുതല് ഈ മന്ത്രത്തിന്റെ ശക്തിയും നിന്നില് നിന്നകലും എന്നും സത്യം വാങ്ങി.\nഅങ്ങനെ ഇരിക്കേ ഒരു ദിവസം ദേവാസുരയുദ്ധം അതിന്റെ മൂര്‍ദ്ധന്യദശയില് എത്തി. ഇരുഭാഗത്തും ഒട്ടേറെപ്പേര് മരിച്ചുവീണു. അസുരന്മാരില് മരിച്ച ഏവരേയും ശുക്രന് തന്റെ മന്ത്രശക്തിയാല് ഉയിര്‍ത്തെഴുന്നേല്‍പ്പിച്ചു വന്നു.\nദേവഗുരുവായ ബൃഹസ്പതിക്ക് ഇങ്ങനെയുള്ള ഒരു മന്ത്രവും അറിയാത്തതിനാല് മരിച്ചുവീണ ഒരു ദേവനെപ്പോലും പുനര്‍ജീവിപ്പിക്കുവാനായില്ല. (ഇവിടെ ഒരു ചോദ്യം പ്രസക്തമാണ്. അമൃതപാനം ചെയ്ത ദേവന്മാര്‍ക്ക് മരണമോ''). പക്ഷേ, ബലാബല പരീക്ഷണ സമയത്ത് ഇതിന് പ്രസക്തിയില്ല. അവസാനം യുദ്ധത്തില് തീരെ നില്‍ക്കക്കള്ളിയില്ലാതായപ്പോള് ദേവന്മാര് തോറ്റോടി.\nഈ കാര്യങ്ങളെല്ലാംതന്നെ നിമിഷങ്ങള്‍ക്കകം ശിവസേവകനായ നന്ദിശ്വരന് തന്റെ ഗുരുവായ പരമേശ്വരനെ അറിയിക്കുന്നുണ്ടായിരുന്നു. ഉടനെ തന്നെ ശിവന് ശുക്രനെ തന്റെ അരികിലേക്ക് കൂട്ടിവരുവാനായി ഗണങ്ങളെ അയച്ചു.\nശുക്രന് അവിടെ എത്തിയ ഉടനെ തന്നെ ശിവന് ശുക്രനെ വിഴുങ്ങി; തന്റെ അടിവയറ്റില് നിക്ഷേപിച്ചു. പിന്നീടുള്ള എല്ലാ യുദ്ധത്തിലും ദേവന്മാര് ജയിച്ചു. അങ്ങനെ ഒരായിരം വര്‍ഷം ശിവന്റെ വയറ്റില് ഇരുന്നുകൊണ്ടുതന്നെ ശുക്രന് തപസ്സനുഷ്ഠിച്ചുവന്നു. മനസ്സലിഞ്ഞ് ഒരു ദിവസം ശിവന് ശുക്രന് ശാപമോക്ഷം നല്‍കി വയറ്റില് നിന്ന് പുറത്തുവിട്ടു. അന്നു മുതല് ശുക്രന് ''ശിവകുമാരന്'' എന്ന ഒരു പേരുകൂടി ലഭിച്ചു.\nഅസുരന്മാര് വീണ്ടും സന്തോഷത്തിലാറാടി- ദേവന്മാര്‍ക്കു ഭയവും. ശുക്രന് പരമശിവനെ ധ്യാനിച്ച് തപസ്സിരുന്നിരുന്ന കാലത്ത് ദേവേന്ദ്രന്റെ മകള് ജയന്തിയായിരുന്നു ശുക്രന് ദാസ്യവേലകള് ചെയ്തുവന്നിരുന്നത്. തപസ്സിന് ശേഷം വരം നേടിയ ശുക്രന് അവളെത്തന്നെ വിവാഹം ചെയ്തു. ആ ദമ്പതികള്‍ക്ക് പിറന്ന കുഞ്ഞാണ് ദേവയാനി.\nദേവഗുരുവായ ബൃഹസ്പതിക്ക് കചന് എന്ന ഒരു മകനുണ്ടായിരുന്നു. ഒരു ദിവസം ബൃഹസ്പതി മകനെ വിളിച്ച് ഇപ്രകാരം നിര്‍ദ്ദേശിച്ചു: ''നീ എന്റെ മകനാണെന്ന് പുറത്തറിയിക്കാതെ ശുക്രന്റെ മകള് ദേവയാനിയെ വശത്താക്കണം. അവള് നിനക്കുവശമായാല് ശുക്രന് നിന്റെ ഭാര്യാ പിതാവാകും. ആ സന്തോഷത്താല് ശുക്രന് നിനക്ക് മൃതസജ്ഞീവിനി മന്ത്രവും ഉപദേശിച്ചു തരാതിരിക്കില്ല.''\nഇതറിഞ്ഞ അസുരന്മാര് കചനെ വധിച്ചു. ഉടനെ തന്നെ ദേവയാനിയുടെ ഉപദേശപ്രകാരം ശുക്രന് അവനെ ജീവിപ്പിച്ചു. ഇത് ഒന്നല്ല- പല പ്രാവശ്യം ആവര്‍ത്തിച്ചു. അവസാനം ഗത്യന്തരമില്ലാതെ വന്നപ്പോള് അസുരന്മാര് കചനെ കൊന്ന് കത്തിച്ചുവെണ്ണീറാക്കി. അതു മധുവില് കലര്‍ത്തി ശുക്രന് കുടിക്കുവാനും കൊടുത്തു. എല്ലാം അറിഞ്ഞ ദേവയാനി അലമുറയിട്ടു പൊട്ടിക്കരഞ്ഞു. തന്റെ ദിവ്യദൃഷ്ടിയില് എല്ലാം മനസ്സിലാക്കിയ ശുക്രന് അവസാനം തന്റെ വയറ്റില് ചാമ്പലായിക്കിടക്കുന്ന കചനെ ജീവിപ്പിക്കുവാന് തന്നെ തീരുമാനിച്ചു.\nഅവന് ജീവിച്ചാല് തനിക്ക് ദോഷമാണെന്നറിഞ്ഞിട്ടും ദേവയാനിയുടെ അപേക്ഷ പ്രകാരം ശുക്രന് കചനെ വയറ്റില്‍നിന്ന് ജീവനോടെ പുറത്തുകൊണ്ടുവന്നു. കചന് മന്ത്രോപദേശവും നല്‍കി.\nഉടനെതന്നെ ദേവയാനി തന്റെ വിവാഹത്തിന് ഒരുക്കങ്ങള് കൂട്ടുവാന് പിതാവിനോടഭ്യര്‍ത്ഥിച്ചു. പക്ഷേ, കചന് അതിന് ഒരുക്കമായിരുന്നില്ല. കാരണം, ''നിന്റെ അച്ഛന്റെ വയറ്റില് നിന്ന് പുറത്തുവന്ന ഞാന് ഇപ്പോള് അദ്ദേഹത്തിന്റെ മകനാണ്. നീയോ എന്റെ സഹോദരിയും! കചന് പറഞ്ഞു.\nഇതു കേട്ട ദേവയാനി കചനെ ശപിച്ചു:\n''നീ പഠിച്ച മൃതസജ്ഞീവിനി മന്ത്രം ഇനിമേല് നിനക്ക് ഫലിക്കാതെ പോകട്ടെ'' എന്ന്. ശുക്രന് ഒറ്റക്കണ്ണനായതുമായി ബന്ധപ്പെട്ട് പല കഥകളുണ്ട്. പക്ഷേ, ഒരുകാര്യം ഉറപ്പാണ്. ''ശുക്രദശ'' എന്നാല് പരമഭാഗ്യം തന്നെയാണ്. അതിനാല് ശുക്രനെ പൂജിക്കുക- അനുഗ്രഹം നേടുക:\nദൈത്യാനാം പരമം ഗുരുഃ\nഎന്നാണ് ശുക്രസ്തുതി. ഇത് നൂറ്റിയൊന്ന് തവണ ജപിച്ചാല് നന്ന്.\nടി.ജെ. നായര്, മഞ്ചേരി\nഹസ്തരേഖാശാസ്ത്രം - വിരലുകളില് തള്ളവിരലിന്റെ പ്രത്യേകത


വിമന് ഇന് സിനിമ കളക്ടീവ് ഉന്നയിച്ച വിഷയങ്ങളില് പ്രതികരണവുമായി മോഹന്‍ലാല്,ദിലീപിന്‍റെ രാജി സ്ഥിരീകരിച്ചു - India News 24\nകൊച്ചി: ദിലീപിന്റെ രാജി അമ്മ സംഘടന ആവശ്യപ്പെട്ടു വാങ്ങിയതാണെന്ന് പ്രസിഡന്‍റ് മോഹന്‍ലാല് സ്ഥിരീകരിച്ചു.’ദിലീപ് ഇങ്ങോട്ട് രാജിസന്നദ്ധത അറിയിക്കുകയായിരുന്നെന്ന റിപ്പോർട്ടുകൾ തെറ്റാണ്. കേസുകളും ആരോപണങ്ങളും വന്നപ്പോൾ ‘അമ്മ’ അങ്ങോട്ട് രാജി ആവശ്യപ്പെടുകയായിരുന്നു. ദിലീപ് രാജി തന്നു. അത് അംഗീകരിച്ചു.’ മോഹൻലാൽ സ്ഥിരീകരിച്ചു.\nസിനിമ മേഖലയിലെ സ്ത്രീ സംഘടനയായ ആരോപണങ്ങള് പ്രചരിക്കുന്നത് തന്‍റെ പേരിലെന്ന് മോഹന്‍ലാല്. ‘അമ്മ’യുടെ പേരിലല്ല, ഇപ്പോള് മോഹന്‍ലാല് എന്ന വ്യക്തിയുടെ പേരിലാണ് വിമര്‍ശനങ്ങള് വരുന്നത്. ഞാൻ ഒരു വ്യക്തി മാത്രമാണ്. എല്ലാവർക്കും എന്നെ വേണമെങ്കിൽ ഞാൻ തുടരും എന്ന് മാത്രമേ അന്നും ഇന്നും പറഞ്ഞിട്ടുള്ളൂ.’ മോഹൻലാൽ പറയുന്നു.നടിമാര് എന്ന് വിളിച്ചത് ആരെയും ആക്ഷേപിക്കാനല്ല.രാജി വച്ചവര് തിരിച്ചു വരുവാന് മാപ്പ് പറയേണ്ട കാര്യമില്ല.അവര് തിരിച്ചു വരാനുള്ള അപേക്ഷ തന്നാല് മതിയാകും.\n‘എന്തിനാണ് ഇതെല്ലാം തന്‍റേ നേര്‍ക്ക് വിരല് ചൂണ്ടുന്നതെന്ന് മനസിലാകുന്നില്ല. കേരളത്തിന് പുറത്ത് പോലും പ്രശ്നങ്ങളെല്ലാം മോഹന്‍ലാലിന്‍റെ പേരിലാണ്. മോഹന്‍ലാലാണ് ഇതിനെല്ലാം കാരണമെന്നുള്ള പ്രചാരണങ്ങള് ശരിയല്ല. ഡബ്ല്യൂസിസിയും മോഹന്‍ലാലും നേര്‍ക്കുനേര് എന്ന് വരുന്നു. ഞാൻ എന്തിനാണ് അടി കൊള്ളുന്നത്? ഇതെല്ലാം തീര്‍ക്കാനുള്ള ശ്രമങ്ങളാണ് ഇപ്പോള് നടത്തുന്നത്. ഞാൻ ഇക്കാര്യങ്ങളൊന്നും ഉള്‍പ്പെട്ടിട്ടില്ല. ഇതിലൊന്നും ചീത്ത കേള്‍ക്കേണ്ട ആളല്ല താനെന്ന് വിശ്വസിക്കുന്നു.’ മോഹൻലാൽ പറഞ്ഞു.


അന്ന് ചെയ്തത് വലിയ തെറ്റ്; ഞാൻ സലിം കുമാറിനോട് മാപ്പ് ചോദിക്കുന്നു; ജ്യോതി കൃഷ്ണ തനിക്ക് പറ്റിയ തെറ്റുകൾ വെളിപ്പെടുത്തുമ്പോൾ..!! – Online Malayali\nഅന്ന് ചെയ്തത് വലിയ തെറ്റ്; ഞാൻ സലിം കുമാറിനോട് മാപ്പ് ചോദിക്കുന്നു; ജ്യോതി കൃഷ്ണ തനിക്ക് പറ്റിയ തെറ്റുകൾ വെളിപ്പെടുത്തുമ്പോൾ..!!\nBy Revathi S On Oct 19, 2020\nമമ്മൂട്ടി നായകനായി എത്തിയ ബോംബെ മാർച്ച് 12 എന്ന ചിത്രത്തിൽ കൂടി അഭിനയ ലോകത്തേക്ക് എത്തിയ താരം ആണ് ജ്യോതി കൃഷ്ണ. തുടർന്ന് ദിലീപിനൊപ്പം ചെയ്ത ലൈഫ് ഓഫ് ജോസൂട്ടി ഒക്കെ ഏറെ ശ്രദ്ധ നേടിയിരുന്നു. വിവാഹ ശേഷം അഭിനയ ലോകത്തിൽ നിന്നും പിന്മാറിയ താരം ഇപ്പോൾ സോഷ്യൽ മീഡിയ യിൽ വീണ്ടും സജീവം ആണ്.\nനടി രാധികയുടെ സഹോദരൻ അരുൺ ആനന്ദ് ആണ് ജ്യോതിയുടെ ഭർത്താവ്. വിവാഹ ശേഷം താരം ഇപ്പോൾ ഉള്ളത് ദുബായിയിൽ ആണ്. ഇപ്പോഴിതാ സലിം കുമാറിന് കുറിച്ച് പറയുക ആണ് ജ്യോതി. ജ്യോതിയുടെ ഫേസ്ബുക് ചലഞ്ചിൽ ജീവിതത്തിൽ എപ്പോഴെങ്കിലും ഒരു സോറി പറഞ്ഞാൽ തീരാവുന്ന പ്രശ്നമേ ഉണ്ടായിരുന്നുള്ളൂ എന്നും എന്നാൽ ചില പ്രശ്നങ്ങൾ കൊണ്ട് അകന്നു പോയവരെ തിരിച്ചു പിടിക്കാൻ മടിക്കാതെ സോറി പറഞ്ഞു തിരിച്ചു കൊണ്ടുവരുകയും ചെയ്യുന്നതിനെ കുറിച്ചാണ് ജ്യോതി കൃഷ്ണൻ മനസ്സ് തന്നത്.\nഅങ്ങനെ നോക്കിയാൽ തനിക്ക് ആദ്യം സോറി പറയണമെന്ന് തോന്നുന്നത് നടൻ സലിം കുമാറിനോടാണ്. അതിനുള്ള കാരണവും ജ്യോതി വ്യക്തമാക്കിയിരുന്നു. മൂന്നാം നാൾ ഞായറാഴ്ചയുടെ സെറ്റിൽ വെച്ച് സലിം കുമാറുമായി ജ്യോതിക്ക് ഒരു പ്രശ്‌നമുണ്ടായിരുന്നു. അന്ന് പക്വതയില്ലായ്മ കൊണ്ട് എന്തൊക്കെയോ തിരിച്ചു പറഞ്ഞു.\nഇപ്പോളാണ് എല്ലാത്തിനും ക്ഷമ ചോദിക്കണമെന്ന് തോന്നിയതെന്ന് നടി പറയുന്നത്. അന്ന് സെറ്റിൽ നിന്ന് എല്ലാവരോടും യാത്ര പറഞ്ഞ് ഇറങ്ങിയപ്പോൾ സലിം കുമാർ ചേട്ടനോട് പറഞ്ഞില്ലെന്നും അന്ന് ഇങ്ങനെയൊന്നും തോന്നിയില്ല.\nഎന്നാൽ പിന്നീട് ഞാൻ ചെയ്തത് ശരിയായില്ല എന്ന് അദ്ദേഹം പറഞ്ഞതായി അറിഞ്ഞു. അദ്ദേഹവുമായി പിന്നീട് സംസാരിച്ചിട്ടുണ്ടെങ്കിലും ഒരു സോറി പറയാൻ പറ്റിയിരുന്നില്ല. ഈ അവസരം അതിനായി വിനിയോഗിക്കുന്നെന്നും സോറി ചലഞ്ചിന്റെ ഭാഗമായി പങ്കുവെച്ച വീഡിയോയിൽ ജ്യോതി കൃഷ്ണ പറയുന്നു.\nതിലകൻ ചേട്ടനോട് ഞാൻ ചെയ്യാൻ പാടില്ലാത്ത തെറ്റ് ചെയ്തു; സിദ്ദിഖ് പറയുന്നത് ഇങ്ങനെ..!!


ഒരു കൊട്ടാരം നഗരമായി മാറിയ കഥ – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/History/ഒരു കൊട്ടാരം നഗരമായി മാറിയ കഥ\nFebruary 7, 2019\tLeaveacomment 585 Views\nഎഴുത്ത് – ശ്രീനാഥ് വർമ.\nസ്പ്ലിറ്റ് , ക്രോയേഷ്യ : വർഷം 311 AD , ഡിസംബറിലെ ഒരു തണുത്ത രാത്രി. ഡാൽമേഷ്യയിലെ ആ പടുകൂറ്റൻ കൊട്ടാരത്തിന്റെ മട്ടുപ്പാവിൽ ഒരു വൃദ്ധൻ ഇരിക്കുന്നു. കൊട്ടാരത്തിനുള്ളിൽ വലിയ ബഹളം. പട്ടാളക്കാർ തലങ്ങും വിലങ്ങും എന്തൊക്കെയോ തേടി പായുന്നു. ചില ഗ്രന്ധങ്ങളും പ്രതിമകളും ഒക്കെ നശിപ്പിക്കുന്നു. പക്ഷെ വൃദ്ധൻ അതൊന്നും ശ്രദ്ധിക്കാതെ മൂകനായി ഇരുന്നു. അദ്ദേഹം എന്തോ ആലോചിക്കുയാണ്. കണ്ണിൽ നിന്നും കുടുകുടെ കണ്ണുനീർ ഒഴുകുന്നു. പെട്ടെന്ന് അദ്ദേഹം നിലത്തുവീണു പിടയുന്നു.\nആ നിമിഷങ്ങളിൽ എല്ലാം കണ്ണിന്റെ മുന്നിൽ തന്റെ പ്രിയപ്പെട്ട ഭാര്യ പ്രിസ്ക , തന്റെ പ്രിയപ്പെട്ട മകൾ വലേറിയ. അവർ ആ പുതിയ മതത്തിൽ ചേർന്നില്ലായിരുന്നുവെങ്കിൽ അവർ എന്റെ കൂടെ ഉണ്ടാവുമായിരുന്നു അയാൾ ആശിച്ചു. തന്റെ എല്ലാമായിരുന്ന മാക്സിമിയൻ , എന്റെ വാക്ക് നീ അനുസരിച്ചിരുന്നു എങ്കിൽ നീയും ഇപ്പോൾ എന്റെ കൂടെ ഒരുപക്ഷെ ഉണ്ടാവുമായിരുന്നു. കുറച്ചു നേരം അദ്ദേഹം പിടഞ്ഞു അതിനുശേഷം എല്ലാം ശാന്തം.\nപട്ടാളക്കാർ അപ്പോളും സാധനങ്ങൾ നശിപ്പിക്കുന്ന തിരക്കിലായിരുന്നു. ആ വൃദ്ധൻ ഒരു സാധാരണക്കാരൻ ആയിരുന്നില്ല അദ്ദേഹം ആണ് റോമൻ ചക്രവർത്തി ഡയോക്ളീഷ്യൻ , (244 -311 AD). നേരം പുലർന്നു പ്രഭാത ഭക്ഷണവുമായി വന്ന ഭ്രിത്യൻമാരാണ് ആ കാഴ്ച കണ്ടത്. ഉടനേ തന്നെ റോമിലേക്ക് സന്ദേശം അയച്ചു. ചക്രവർത്തി കോൺസ്റ്റന്റൈൻ വിവരം അറിഞ്ഞതും ഒരു മറുപടി എഴുതി അയച്ചു, “കൊട്ടാരത്തിലെ എല്ലാ പട്ടാളക്കാരും ഭ്രിത്യൻമാരും പഴയ ചക്രവർത്തിയെ ആചാരപൂർവം സംസ്കരിച്ചതിനു ശേഷം കൊട്ടാരം അടച്ചു പൂട്ടി റോമിലേക്ക് പുറപ്പെടുക.”\n“ഹാ, അങ്ങനെ ആ കിഴവനും ചത്തു” കോൺസ്റ്റന്റൈൻ ചക്രവർത്തി ഒരു പുച്ഛ ഭാവത്തോടുകൂടി പറഞ്ഞു . കൊട്ടാരത്തിലെ അന്ദേവാസികളെല്ലാം ആ ആജ്ഞ അനുസരിച്ചു. ഇതറിഞ്ഞ ആളുകൾ കൂട്ടമായി കൊട്ടാരത്തിലേക്കു പുറപ്പെട്ടു. കിലോമീറ്ററുകളോളം വലിയ കൊട്ടാരം. ആരുമില്ല നോക്കാൻ. എന്തെങ്കിലും കിട്ടാതിരിക്കില്ല. അവർ വാതിൽ തല്ലിപ്പൊളിച്ചു അകത്തുകേറി ബാക്കിയുണ്ടായിരുന്നതെല്ലാം എടുത്തു കൊണ്ടുപോയി.\nആ പടുകൂറ്റൻ കൊട്ടാരം സമുദ്രതീരത്തു ഒരു സ്മാരകമായി വര്ഷങ്ങളോളം നിലകൊണ്ടു. കിലോമീറ്ററുകളോളം വലിയ പച്ചക്കറി തോട്ടങ്ങൾ കാട് കേറി നശിച്ചു. ഒരു നൂറു വര്ഷങ്ങള്ക്കു ശേഷം അതുവഴി പോയ ഒരു ക്രിസ്‌തീയ കുടുംബം ആ കൊട്ടാരം കാണാൻ ഇടയായി. താമസിക്കാൻ പറ്റിയ ഇടം അന്വേഷിച്ചു നടക്കുകയായിരുന്നു അവർ. ഇഷ്ടം പോലെ സ്ഥലം , നിറയെ പച്ചക്കറികളും ഫലങ്ങളും നിറഞ്ഞ തോട്ടം. അവർ കൊട്ടാരത്തിൽ കേറി താമസം തുടങ്ങി. താമസിയാതെ വേറെ കുറേ സഞ്ചാരികളും കൊട്ടാരത്തിൽ താമസമാക്കി.\nകൊട്ടാരം വലുതായിരുന്നു എല്ലാവര്ക്കും ഓരോ മുറി. പക്ഷെ കുറച്ചു കഴിഞ്ഞപ്പോൾ ആളുകളുടെ എണ്ണം വർദ്ധിച്ചു വന്നു. സ്ഥലം തികയാതെ ആയി. ആളുകൾ കൊട്ടാരത്തിന്റെ ഭാഗങ്ങൾ പൊളിച്ചു അതുകൊണ്ടു വീടുകൾ ഉണ്ടാക്കാൻ തുടങ്ങി. നൂറ്റാണ്ടുകളോളം ഇത് തുടർന്നു. കൊട്ടാരത്തിന്റെ പുറംഭിത്തിയും കുറച്ചു ഭാഗങ്ങളും മാത്രം ബാക്കിയായി. ചക്രവർത്തിയുടെ ശവകുടീരം ഒരു ക്രിസ്ത്യൻ ദേവാലയമായി.\n1979 ഇൽ ദിയോക്ലേസിൻറെ കൊട്ടാരം യുനെസ്കോ ഒരു വേൾഡ് ഹെറിറ്റേജ് സൈറ്റ് ആയി പ്രഖ്യാപിച്ചു. അതിനുശേഷം കൊട്ടാരം സംരക്ഷിത സ്മാരകമായി. ക്രോയേഷ്യയിലെ സ്പ്ലിറ്റ് (Split ) നഗരം ഈ കൊട്ടാരത്തിൽ നിന്നാണ് ഉണ്ടായതു. ഡയോക്ളീഷ്യൻ AD 284 മുതൽ AD 305 വരെ റോമൻ ചക്രവർത്തി ആയിരുന്നു. സ്വമേധയാ സ്ഥാനം ഒഴിഞ്ഞ ഒരേ ഒരു റോമൻ ചക്രവർത്തി എന്നുള്ള സവിഷേത കൂടി ഇദ്ദേഹത്തിനുണ്ട്. ഡാൽമേഷ്യ (ഇപ്പോളത്തെ ക്രോയേഷ്യ )യിൽ വളരേ താഴെക്കിടയിൽ ഉള്ള കുടുംബത്തിലാണ് ജനനം.\nഅദ്ദേഹം സൈന്യത്തിൽ കൂടെയാണ് രാഷ്ട്രീയത്തിൽ വരുന്നത് . റോമാ സാമ്രാജ്യത്തിന്റെ ചരിത്രത്തിൽ വലിയ പേരാണ് ഇദ്ദേഹത്തിനുള്ളത്. ഇദ്ദേഹത്തിന്റെ പല സാമ്പത്തിക പരിഷ്കാരങ്ങളും വളരെ പ്രശസ്തമാണ്. ഇദ്ദേഹത്തിന്റെ കാലത്താണ് ഒന്നിൽ കൂടുതൽ ചക്രവർത്തിമാർ രാജ്യം ഭരിക്കുന്ന പുതിയ രീതി കൊണ്ടുവന്നത്. പക്ഷെ ചിലരുടെ സ്വാർത്ഥത കാരണം അത് പരാജയപ്പെടുകയായിരുന്നു. ഇദ്ദേഹത്തിന്റെ ഭരണകാലത്താണ് ഏറ്റവും കൂടുതൽ ആളുകൾ ക്രിസ്തു മതം സ്വീകരിച്ചത്.\nഇതിനെതിരെ വളരെ ക്രൂരമായ രീതിയിലാണ് ഇദ്ദേഹം ഇടപെട്ടത്. ക്രിസ്ത്യാനികളെ കൂട്ടമായി കൊന്നൊടുക്കി. ഇദ്ദേഹത്തിന്റെ ഭാര്യയും ഏക മകളും ക്രിസ്ത്യാനിറ്റി സ്വീകരിച്ചു. ഇവരെയും അദ്ദേഹം കൊന്നുകളയുകയാണ് ഉണ്ടായതു. വിശുദ്ധ ഗീവർഗ്ഗീസ് പുണ്യാളൻ ഇദ്ദേഹത്തിന്റെ പട്ടാളത്തിലെ ഉഗ്യോഗസ്ഥൻ ആയിരുന്നു എന്നാണു പറയപ്പെടുന്നത്.\nരാജകല്പനകൾക്കെതിരായി സമരം ചെയ്തതിനു അദ്ദേഹത്തെ രാജ്യദ്രോഹക്കുറ്റം വ്യാജമായി ചുമത്തി വധശിക്ഷക്ക് വിധിക്കുകയായിരുന്നു. Split ഇലെ കൊട്ടാരം ഇദ്ദേഹത്തിന് വിരമിച്ചതിനു ശേഷം താമസിക്കാനാണ് പണികഴിപ്പിച്ചത്. പക്ഷേ ചരിത്രം വേറെയായി.


ആദ്യ ഏകദിനത്തില് ബൂംറയ്ക്ക് ഉപദേശം നല്‍കുന്ന ക്യാപ്റ്റന് വിരാട് കോലിയുടെ ദൃശ്യങ്ങളാണ് ഇപ്പോള് രോഷത്തിന് ഇടയാക്കുന്നത്\nകളിക്കളത്തില് ടീം അംഗങ്ങള് എല്ലാവരും ഒരു മനസ്സോടെ അണിനിരക്കുമ്പോഴാണ് ടീം വിജയത്തിലേറുക. കഴിഞ്ഞ ദിവസം വിസാഗില് ഓസ്‌ട്രേലിയയ്‌ക്കെതിരെ നടന്ന ആദ്യ ടി20യില് കളികാണാനെത്തിയ ആരാധകരെ ത്രില്ലടിപ്പിച്ച മത്സരത്തില് ഇന്ത്യ തോല്‍വി ഏറ്റുവാങ്ങുകയും ചെയ്തു. അവസാന ഓവര് വരെ നീണ്ട മത്സരം ത്രസിപ്പിക്കുന്നതുമായി. എന്നാല് മത്സരത്തിനിടെയുള്ള ചില സംഭവങ്ങള് ഇപ്പോള് സോഷ്യല് മീഡിയയില് വിവാദത്തിന് തിരികൊളുത്തിയിരിക്കുകയാണ്.\nആദ്യ ഏകദിനത്തില് ബൂംറയ്ക്ക് ഉപദേശം നല്‍കുന്ന ക്യാപ്റ്റന് വിരാട് കോലിയുടെ ദൃശ്യങ്ങളാണ് ഇപ്പോള് രോഷത്തിന് ഇടയാക്കുന്നത്. വൈസ് ക്യാപ്റ്റന് രോഹിത് ശര്‍മ്മയും ഇവര്‍ക്ക് അരികിലുണ്ടെങ്കിലും വിരാടും, ബൂംറയും ഇദ്ദേഹത്തെ മൈന്‍ഡ് ചെയ്യാതെ തങ്ങളുടെ പരിപാടി തുടരുകയാണ്. രോഹിത് ശര്‍മ്മയെ കാഴ്ചക്കാരനാക്കിയെന്ന് ആരോപിച്ച് ഈ ദൃശ്യങ്ങള് സോഷ്യല് മീഡിയയില് വൈറലാണ്.\nവൈസ് ക്യാപ്റ്റനെ ഈ രീതിയില് എപ്പോഴും അവഗണിക്കാന് കഴിയില്ലെന്ന് ആരാധകര് ആരോപിക്കുന്നു. വിരാട് കോലിയുടെ മോശം പെരുമാറ്റം, രോഹിത് പറഞ്ഞ ഐഡിയ ക്യാപ്റ്റന് മാറ്റിയെന്നും, ടീമിലെ പത്ത് താരങ്ങളോടും ഒരുപോലെ ബഹുമാനം നല്‍കണമെന് ഉപദേശവുമെല്ലാം ദൃശ്യങ്ങള് കണ്ട ആരാധകര് പങ്കുവെയ്ക്കുന്നു. മത്സരത്തില് തോറ്റെങ്കിലും ബൂംറ മികച്ച പ്രകടനം കാഴ്ചവെച്ചെന്ന് വിരാട് കോലി മത്സരശേഷം പ്രതികരിച്ചു.\nവീഡിയോ ദൃശ്യങ്ങളില് ഒറ്റയ്ക്ക് ഗ്രൗണ്ടില് നില്‍ക്കുന്ന രോഹിത് ശര്‍മ്മയുടെ അവസ്ഥയാണ് ആരാധകരെ ചൊടിപ്പിക്കുന്നത്.


22 April 2018 9:39 AM GMT\nഅയര്‍ലന്‍ഡില് നിന്നും ആയുര്‍വേദ ചികിത്സയ്ക്കായി കേരളത്തിലെത്തിയ ലിഗ സ്‌ക്രോമേന് എന്ന യുവതിയുടെ മൃതദേഹം ഒടുവില് തിരുവല്ലത്തിന് സമീപം ചെന്തിലാക്കരിയിലെ പനത്തുറ ആറിനോട് ചേര്‍ന്നുള്ള കണ്ടല്‍ക്കാട്ടില് നിന്നും കണ്ടെത്തി. പ്രദേശവാസികള്‍ക്ക് പോലും എത്തിപ്പെടാന് ഏറെ വിഷമം പിടിച്ച ഈ കാട്ടില് ലിഗ എങ്ങനെ എത്തിച്ചേര്‍ന്നുവെന്നതാണ് പോലീസിനെ കുഴയ്ക്കുന്ന ചോദ്യം. ഒരുപക്ഷെ അത് കണ്ടെത്താന് സാധിച്ചാല് ലിഗയുടെ മരണത്തിന് പിന്നിലെ ചുരുളഴിയുകയും ചെയ്യും.\nമൂന്ന് വര്‍ഷമായി കടുത്ത വിഷാദ രോഗിയാണ് 33കാരിയായ ലിഗ. ലാത്വിയയിലാണ് സ്വദേശമെങ്കിലും അയര്‍ലന്‍ഡില് ഹോട്ടല് മാനേജ്‌മെന്റ് രംഗത്താണ് ലിഗയും സഹോദരി ഇലീസും പ്രവര്‍ത്തിച്ചിരുന്നത്. നാല് വര്‍ഷം മുമ്പ് കോര്‍ക്ക് നഗരത്തില് നടന്ന ഒരു ആഘോഷ ചടങ്ങിനിടെ പരിചയപ്പെട്ട ആന്‍ഡ്ര്യൂ ജോര്‍ദാനുമായി പ്രണയത്തിലാകുകയും സ്വേര്‍ഡ്‌സ് നഗരത്തില് ഒരുമിച്ച് ജീവിക്കുകയുമായിരുന്നു. ഇതിനിടെ മറ്റു രാജ്യങ്ങളില് പോയി മയക്കുമരുന്ന് ഉപയോഗിച്ചതാണ് ഇവരെ കടുത്ത വിഷാദ രോഗിയാക്കിയത്. തുടര്‍ച്ചയായി സിഗരറ്റ് വലിക്കുന്ന ശീലമുണ്ടായിരുന്നു ഇവര്‍ക്ക്. മൃതദേഹത്തിന് സമീപത്തു നിന്നും ലഭിച്ച മൂന്ന് സിഗരറ്റ് പാക്കറ്റുകളില് രണ്ട് വിദേശ നിര്‍മ്മിത സിഗരറ്റ് പാക്കറ്റുകള് ലിഗ ഉപയോഗിക്കുന്നത് തന്നെയാണെന്ന് സഹോദരി സ്ഥിരീകരിച്ചിട്ടുണ്ട്.\nവിഷാദരോഗ ബാധിതയായതോടെ ഇവര്‍ക്ക് മൂന്ന് വര്‍ഷമായി ജോലിയില്ല. തുടര്‍ന്ന് ഇലീസ് അയര്‍ലന്‍ഡില് ബ്യൂട്ടി ക്രൈം എന്ന പേരില് ബ്യൂട്ടി സലൂണ് ആരംഭിക്കുകയായിരുന്നു. ലിഗയെ പലയിടങ്ങളിലും ചികിത്സയ്ക്ക് കൊണ്ടുപോയെങ്കിലും പൂര്‍ണമായും ഭേദമായില്ല. പിന്നീട് ചികിത്സയ്ക്കായി പലയിടത്തും കൊണ്ടുപോകാന് ശ്രമിച്ചെങ്കിലും ലിഗ അതിന് തയ്യാറായതുമില്ല. അതോടെയാണ് കേരളത്തിലെ ആയുര്‍വേദ ചികിത്സകളെക്കുറിച്ച് സുഹൃത്തുക്കള് വഴി അറിഞ്ഞ് അവര് ഇവിടേക്ക് തിരിച്ചത്.\nകൊച്ചിയിലെത്തി ആദ്യം അമൃത ആശ്രമത്തില് ഒരു ദിവസം തങ്ങിയ ശേഷം അവര് വര്‍ക്കലയിലേക്ക് തിരിച്ചു. വര്‍ക്കലയിലെ ഒരു റിസോര്‍ട്ടില് പത്ത് ദിവസം തങ്ങിയ ശേഷമാണ് ലിഗയെ കാണാതായ പോത്തന്‍കോട്ടെ ധര്‍മ്മ ആയുര്‍വേദ ആശുപത്രിയില് ഇലീസും ലിഗയും എത്തിച്ചേര്‍ന്നത്. അതേസമയം ലിഗയ്ക്ക് വിഷാദരോഗം ആയിരുന്നില്ലെന്നും എല്ലാവര്‍ക്കും ഉണ്ടാകാറുള്ള മാനസികനില മാറ്റം (mood shifting) മാത്രമായിരുന്നെന്നും ധര്‍മ്മ ആശുപത്രിയിലെ ഡോക്ടര് ഷാനവാസ് അഴിമുഖത്തോട് പറഞ്ഞു. സോറിയാസിസിനാണ് ഇവര് ആശുപത്രിയില് മുഖ്യമായും ചികിത്സ തേടിയത് എന്നാണ് അദ്ദേഹം അഴിമുഖത്തോട് പറഞ്ഞത്. ഇന്റര്‍നെറ്റിലൂടെ രജിസ്റ്റര് ചെയ്ത് ഫെബ്രുവരി 21നാണ് ധര്‍മ്മയില് ഇവര് എത്തിയത്. തുടര്‍ച്ചയായ പുകവലിയും മാനസികനില മാറുന്നതും സോറിയാസിസും ഭേദപ്പെടുത്തുന്നതിനായി യോഗ, ആയുര്‍വേദ ചികിത്സകളാണ് ഇവര് ആവശ്യപ്പെട്ടതെന്നും ഡോ. ഷാനവാസ് വ്യക്തമാക്കി.\nമാര്‍ച്ച് 14 വരെ ഇവിടെ ചികിത്സയിലിരുന്നെങ്കിലും ലിഗയുടെ പുകവലിയില് കാര്യമായ മാറ്റം വന്നിരുന്നില്ല. പലപ്പോഴും യോഗ ഒഴിവാക്കി രാവിലെയും വൈകിട്ടും നടക്കാന് പോകുന്നതായിരുന്നു ഇവരുടെ പതിവ്. ഒരു മണിക്കൂറോളം നീളുന്ന ഈ നടത്തയ്ക്കിടയില് അവര് ആവശ്യത്തിന് സിഗരറ്റും വാങ്ങിയിരുന്നു. ഫെബ്രുവരി 14നും ഇവര് യോഗ ക്ലാസ് ഒഴിവാക്കിയപ്പോള് സഹോദരിയും ആശുപത്രി അധികൃതരും അതില് അസ്വാഭാവികത കാണാതിരുന്നതും അതിനാലാണ്. എന്നാല് ഇലീസ് യോഗ കഴിഞ്ഞ് മടങ്ങിയെത്തിയിട്ടും ലിഗ തിരിച്ചെത്തിയില്ലെന്ന് കണ്ടതോടെ ഇവര് അന്വേഷണം ആരംഭിക്കുകയായിരുന്നു. മരുതുമ്മൂട് ജംഗ്ഷനില് നിന്നും ഒരു ഓട്ടോ പിടിച്ച് അവര് കോവളത്തേക്ക് പോയെന്നാണ് അറിയാന് കഴിഞ്ഞതെന്നും ഓട്ടോക്കാരില് നിന്നും അറിയാന് സാധിച്ചതെന്നും ഡോ. ഷാനവാസ് അറിയിച്ചു. ബിച്ചിനോട് വളരെയധികം താല്‍പര്യമുള്ള വ്യക്തിയായിരുന്നു അവര്. അതിനാല് തന്നെ ആശുപത്രി ജീവനക്കാരും ഇലീസും ചേര്‍ന്ന് കോവളത്തും പരിസരപ്രദേശത്തും തിരച്ചില് നടത്തി. കണ്ടെത്താനാകാതെ വന്നതോടെ കോവളം പോലീസില് പരാതി നല്‍കാന് ചെന്നെങ്കിലും പോത്തന്‍കോട് പോലീസില് പരാതി നല്‍കാനായിരുന്നു നിര്‍ദ്ദേശം.\nഎന്നിട്ടും കാര്യമായ അന്വേഷണം നടക്കുന്നില്ലെന്ന് തോന്നിയതോടെ ഇലീസ് മുഖ്യമന്ത്രിയുടെ ഓഫീസിലെത്തി പ്രൈവറ്റ് സെക്രട്ടറി എംവി ജയരാജനെ കാണുകയായിരുന്നു. കമ്മിഷണറെ ഫോണില് വിളിച്ച് നിര്‍ദ്ദേശങ്ങള് നല്‍കിയ അദ്ദേഹം അവരോട് കമ്മിഷണറെ കാണാനും പറഞ്ഞു. കമ്മിഷണര് ഇടപെട്ടതോടെ വീണ്ടും കോവളം പോലീസിനെ സമീപിച്ചെങ്കിലും പോലീസ് കാര്യക്ഷമമായി ഇടപെട്ടില്ലെന്നാണ് ഇലീസ് പറയുന്നത്. കമ്മിഷണറുടെ നിര്‍ദ്ദേശപ്രകാരം ലിഗയുടെ ചിത്രത്തിന്റെ 200 പകര്‍പ്പുകളും അവര് പോലീസിനെ ഏല്‍പ്പിച്ചിരുന്നു. തുടര്‍ന്ന് കോവളം മേഖലയില് ലീഗയുടെ ചിത്രങ്ങള് പതിച്ചു. ഈ സാഹചര്യത്തില് ലീഗയുടെ ഭര്‍ത്താവ് ആന്‍ഡ്ര്യൂ ജോര്‍ദാന് കേരളത്തിലെത്തി. പിന്നീട് ഇലീസും ആന്‍ഡ്ര്യൂവും ചേര്‍ന്നായി ലീഗയ്ക്കായുള്ള തിരച്ചില്. എന്നാല് ഏതാനും ദിവസങ്ങള്‍ക്ക് ശേഷം ആന്‍ഡ്ര്യൂ മാനസികാസ്വസ്ഥ്യം പ്രകടിപ്പിച്ചതോടെ ഇയാളെ മെഡിക്കല് കോളേജ് ആശുപത്രിയില് ചികിത്സയ്ക്ക് അയയ്ക്കുകയും പിന്നീട് അയര്‍ലന്‍ഡിലേക്ക് മടക്കി അയയ്ക്കുകയും ചെയ്തു. ഇവര് താമസിച്ചിരുന്ന ഹോട്ടലിന്റെ ഉടമയുടെ പരാതിയെ തുടര്‍ന്നായിരുന്നു ഇത്. മാനസികാസ്വസ്ഥ്യം പ്രകടിപ്പിച്ച ഇയാള് പലപ്പോഴും ഹോട്ടല് ജീവനക്കാരോടും പോലീസ് ഉദ്യോഗസ്ഥരോടും തട്ടിക്കയറുകയായിരുന്നു.\nഅയര്‍ലന്‍ഡില് ഏതാനും ദിവസത്തെ ചികിത്സ നേടിയ ശേഷം ആന്‍ഡ്ര്യു കേരളത്തിലേക്ക് തന്നെ മടങ്ങി. ഇലീസിനൊപ്പം കേരളത്തിലെ വിവിധ ഭാഗങ്ങളില് സഞ്ചരിച്ച് ലീഗയുടെ ചിത്രമടങ്ങിയ പോസ്റ്റര് പതിപ്പിക്കുകയും ചെയ്തു. ലീഗയെ കണ്ടെത്താന് സഹായിക്കുന്നവര്‍ക്ക് പാരിതോഷികവും ഇവര് പ്രഖ്യാപിച്ചിരുന്നു. ആദ്യം ഒരു ലക്ഷം രൂപയും പിന്നീട് രണ്ട് ലക്ഷം രൂപയുമായിരുന്നു പാരിതോഷികം. ഒടുവില് കാസര്‍കോട് എത്തിയപ്പോഴാണ് പോലീസ് ഇവരോട് തിരുവല്ലത്ത് എത്താന് ആവശ്യപ്പെട്ടത്. തിരുവല്ലത്ത് എത്തിയ ഇരുവര്‍ക്കും കാണാന് സാധിച്ചത് ലിഗയുടേതെന്ന് ഉറപ്പിച്ച് പറയാന് സാധിക്കാത്ത വിധത്തില് അഴുകിയ ഒരു മൃതദേഹവും. എന്നാല് ഇന്നലെ മൃതദേഹത്തിനരികില് നിന്നുമുള്ള ഇവരുടെ ചിത്രങ്ങള് തെളിയിക്കുന്നത് അത് ലിഗയുടേത് തന്നെയാണെന്ന് ഇവര് ഉറപ്പിച്ചെന്നാണ്.\nപോലീസിനെയാണ് ഇലീസും ആന്‍ഡ്ര്യുവും ഇപ്പോഴും പഴിചാരുന്നത്. ഓട്ടോയില് കോവളം ബീച്ചില് എത്തിയ ലിഗ 800 രൂപ നല്‍കിയ ശേഷം നടന്നു പോയെന്ന് മാത്രമാണ് പോലീസിന് ലഭിച്ചവിവരം. ലിഗ വിഷാദരോഗിയാണെന്ന് പറയുന്ന പോലീസ് കടലില് അപകടത്തില്‍പ്പെട്ടിട്ടുണ്ടാകാമെന്ന നിഗമനത്തില് കടല്‍ത്തീരത്ത് മാത്രമാണ് തെരച്ചില് നടത്തിയതെന്നും ഇവര് ആരോപിക്കുന്നു. പോലീസ് അന്വേഷണം കാര്യക്ഷമമായിരുന്നില്ലെന്ന് ഇലീസ് ആരോപിക്കുന്നുണ്ടെങ്കില് അതില് വലിയ കാര്യമില്ലെന്നാണ് ധര്‍മ്മ ആശുപത്രി അധികൃതര് പറയുന്നത്. തങ്ങള് പരാതി കൊടുത്തതോടെ ഷാഡോ പോലീസിന്റെ ഒരു സംഘവും ഡിജിപിയുടെ ഒരു സംഘവും മന്ത്രി കടകംപള്ളി നിയോഗിച്ച ഒരു പോലീസ് സംഘവും ലിഗയ്ക്കായി തിരച്ചില് നടത്തുന്നുണ്ടായിരുന്നെന്നും ഷാനവാസ് വ്യക്തമാക്കി.\nലിഗയുടെ മിസ്സിംഗ് കേസ് അന്വേഷിക്കുന്നതില് പോലീസ് വീഴ്ച വരുത്തിയെന്ന് ഈ കേസുമായി ബന്ധപ്പെട്ട് പ്രവര്‍ത്തിച്ച അശ്വതി ജ്വാല തന്റെ ഫേസ്ബുക്ക് പോസ്റ്റിലൂടെ വെളിപ്പെടുത്തിയിരുന്നു. "ഈ കേസുമായി ബന്ധപ്പെട്ട് പൊലീസ് സ്റ്റേഷനുകളില് കയറിയിറങ്ങേണ്ടി വന്നു. ‘നിങ്ങള് വിചാരിക്കും പോലെ ഈ നാട്ടില് വില്ലന്മാരോ അധോലോകമോ ഒന്നുമില്ല’ എന്നായിരുന്നു ഒരു പൊലീസേമാന്റെ ഫലിതം വളിച്ച മറുപടി." എന്നാണ് അശ്വതി ഫേസ്ബുക്കില് കുറിച്ചത്.\n"എന്റെ സഹോദരി ലിഗയെ കണ്ടുകിട്ടാനും പൊലീസിന്റെ അനാസ്ഥക്കെതിരെ ആവശ്യമായത് ചെയ്യാനും നിങ്ങള്‍ക്കെന്നെ സഹായിക്കാനാകുമോ?" എന്നായിരുന്നു ഇല്‍സെ സ്ക്രോമേന് എഴുതി നവമാധ്യമങ്ങളില് പോസ്റ്റ് ചെയ്ത കുറിപ്പില് അഭ്യര്‍ത്ഥിച്ചത്.\nഇതിനിടെ ലിഗയുടെ മരണത്തില് അമൃത ആശ്രമത്തിനുള്ള ബന്ധം അന്വേഷിക്കണമെന്ന ആവശ്യം സോഷ്യല് മീഡിയയില് ഉയരുന്നുണ്ട്. എന്നാല് കേരളത്തിലെത്തിയ ആദ്യ ദിവസം മാത്രമാണ് ഇവര് അമൃത ആശ്രമത്തില് താമസിച്ചത് എന്നാണ് ധര്‍മ്മ ആശുപത്രിയിലെ ഡോക്ടറില് നിന്നും അഴിമുഖത്തിന് അറിയാന് സാധിച്ചത്. അതിനാല് തന്നെ ഈ സംഭവത്തില് അമൃത ആശ്രമത്തിന് ബന്ധമുണ്ടെന്ന് സ്ഥാപിക്കാന് സാധിക്കുകയില്ല. അമൃത ആശ്രമത്തിന്റെ പേരില് മുമ്പും ഒട്ടനവധി ആരോപണങ്ങളുയര്‍ന്നിട്ടുണ്ടെങ്കിലും ഈ സംഭവത്തിലേക്ക് അവരുടെ പേര് വലിച്ചിഴയ്ക്കുന്നത് വിഷയത്തില് നിന്നും വ്യതിചലിയ്ക്കാന് മാത്രമേ സഹായിക്കുകയുള്ളൂവെന്നും സോഷ്യല് മീഡിയയില് തന്നെ ചര്‍ച്ച നടക്കുന്നുണ്ട്.\nAmrithaMutt AndrewJordan DharmaAyurvedaHospital IlzeSkromane kovalam lathvia LathviaWomanMissingInKerala LigaSkromane MVJayarajan pinarayivijayan Varkkala


Tag: കൊറോണ – LUCA\nകൊറോണയും ബള്‍ബും തമ്മില് – കുട്ടികള്‍ക്കൊരു വീഡിയോ\nവൈറസിന്റെ സയൻസ് ലളിതമായി മനസിലാക്കാൻ Virus-Bulb Analogy ഉപയോഗിക്കാൻ കഴിയും.. ഈ3മിനിറ്റ് വീഡിയോ കണ്ടുനോക്കൂ…\nScrolling News ആരോഗ്യം കവർസ്റ്റോറി കോവിഡ് 19 ജീവലോകം പുതിയവ വൈദ്യശാസ്ത്രം\nപ്രതീക്ഷ നൽകുന്ന COVID – 19 ഔഷധ പരീക്ഷണങ്ങൾ\nപി.കെ.ബാലകൃഷ്ണൻ കോവിഡ്19 നെതിരെ ചില മരുന്നുകൾ ലോകമെമ്പാടും വലിയ തോതിൽ പരീക്ഷിച്ചു നോക്കാനുള്ള ഒരു പദ്ധതി സോളിഡാരിറ്റി എന്ന പേരിൽ ലോകാരോഗ്യ സംഘടന ഏറ്റെടുത്തിരിക്കുന്നു. അതിനെക്കുറിച്ചറിയാം കൊറോണ\nലോക്ക്ഡൗണിലൂടെ നമുക്കെങ്ങനെ രോഗവ്യാപനം തടയാം ?\nകേരളം കോവിഡ് വ്യാപനത്തിന്റെ പശ്ചാത്തലത്തിൽ ലോക്ക് ഡൗൺ പ്രഖ്യാപിച്ചിരിക്കുകയാണ്. എന്തുകൊണ്ടാണ് ഈ തീരുമാനം സര്‍ക്കാര് എടുത്തത് ? ലോക്ക് ഡൗണിലൂടെ നമുക്കെങ്ങനെ രോഗ വ്യാപനം തടയാം ?\nScrolling News ആരോഗ്യം കവർസ്റ്റോറി പുതിയവ\nജനങ്ങളോട് കഴിവതും പൊതുവിടങ്ങൾ ഒഴിവാക്കണമെന്ന് പറയുന്നതെന്ത്കൊണ്ട് ?\nMarch 23, 2020 March 23, 2020 1 min read\nകോവിഡ്-19 വൈറസ് പരക്കാതിരിക്കാൻ സർക്കാരെന്തിനാണ് പൊതുയോഗങ്ങൾ വിലക്കുകയും, ജനങ്ങളോട് കഴിവതും പൊതുവിടങ്ങൾ ഒഴിവാക്കണമെന്നും പറയുന്നത് എന്തുകൊണ്ടാണ് ?\nമൂന്നാം വാരത്തിലെ കൊറോണ\nMarch 20, 2020 March 23, 2020 1 min read\nനമ്മൾ, യൂറോപ്പിനേക്കാളും അമേരിക്കയേക്കാളും ഇറാനേക്കാളും ആശങ്കയോടെ, അൽപ്പം ഭീതിയോടെ തന്നെ മുന്നോട്ട് പോകേണ്ട സമയമാണ്. അതിന് കാരണങ്ങൾ പലതാണ്.\nകോവിഡ് 19 : ഈ ദിവസങ്ങളാണ് നിര്‍ണായകം\nMarch 15, 2020 March 23, 2020 1 min read\nരോഗവ്യാപനത്തിന്റെ തോത് കുറയ്ക്കാൻ, വേഗത കുറയ്ക്കാൻ. ഇനിയുള്ള ദിവസങ്ങള് നിര്‍ണായകമാണ്.


Bhagyalakshmi actress kidnapping case - Malayalam Filmibeat\nസംഭവം നടന്ന ആ രാത്രി തന്നെ എന്റെ കണ്ണീര് വറ്റി, നടി ഭാഗ്യലക്ഷ്മിയോട് പറഞ്ഞത്\n| Published: Sunday, February 26, 2017, 15:03 [IST]\nനടിയെ ആക്രമിക്കപ്പെട്ട സംഭവത്തിന്റെ കേസ് അന്വേഷണം നടന്ന് വരികയാണ്. അതിനിടെ നടി ധൈര്യം കൈവിടാതെ വീണ്ടും സ്‌ക്രീനിന് മുന്നിലേക്ക് എത്തുകെയാണ്. ജീന് എബ്രഹാം സംവിധാനം ചെയ്യുന്ന ആദം എന്ന ചിത്രത്തിലെ നായിക വേഷം നടി അവതരിക്കുന്നുണ്ട്.\nകഴിഞ്ഞ ശനിയാഴ്ച മുതല് നടി ഷൂട്ടിങ് ലൊക്കേഷനില് എത്തി തുടങ്ങി. സംഭവുമായി ബന്ധപ്പെട്ട് നടിയ്ക്ക് നേരെ ചോദ്യങ്ങള് ഉണ്ടാകരുതെന്നും പുതിയ സിനിമയിലെ നായകന് ആവശ്യപ്പെട്ടിരുന്നു.\nഅസാമാന്യ ധൈര്യമാണിപ്പോള് നടി പ്രകടിപ്പിക്കുന്നതെന്ന് പ്രശസ്ത ഡബ്ബിങ് ആര്‍ട്ടിസ്റ്റും നടിയുമായ ഭാഗ്യലക്ഷ്മി പറയുന്നു. നടിയുടെ കുടുംബത്തെ ഞാന് നേരിട്ട് സന്ദര്‍ശിച്ചിരുന്നു. എന്തും നേരിടാമെന്ന ധൈര്യത്തോടെയായിരുന്നു അമ്മയും സഹോദരനുമടക്കമുള്ളവര് അവരെ പിന്തുണച്ചതെന്ന് ഭാഗ്യലക്ഷ്മി പറയുന്നു.\nസംഭവം നടന്ന ആ രാത്രി\nസംഭവം നടന്ന ആ രാത്രിയോടെ എന്റെ കണ്ണീര് വറ്റിയെന്നാണ് നടി പറഞ്ഞത്. അസാധാരണ ധൈര്യമാണ് ഇപ്പോള് നടി പ്രകടിപ്പിക്കുന്നത്. എന്നാല് കേസ് ദുര്‍ബ്ബലമാകുമോ എന്ന ആശങ്കയും അവര്‍ക്കുണ്ടായിരുന്നുവെന്ന് ഭാഗ്യലക്ഷ്മി പറയുന്നു.\nസംഭവത്തിന് പിന്നില് ശക്തമായ ഗൂഡാലോചന ഒന്നും നടക്കുന്നില്ലെന്ന് പിടിയിലായ പ്രതി പള്‍സര് സുനി പറയുന്നുണ്ടെങ്കിലും അത് പോലീസ് വിശ്വസിക്കുന്നില്ല. കേസില് ഗൂഡാലോചന ഇല്ലെന്ന മുഖ്യമന്ത്രിയുടെ പ്രസ്താവന അവരുടെ കുടുംബത്തെ തകര്‍ത്തതായും ഭാഗ്യലക്ഷ്മി പറഞ്ഞു.\nനടിയെ ആക്രമിച്ചതിന് പിന്നില് ശക്തനായ ഒരാള് ഉണ്ടെന്നും ഭാഗ്യലക്ഷ്മി. മാതൃഭൂമി ന്യൂസിന്റെ പ്രതിദിന ചര്‍ച്ചാ പരിപാടിയായ സൂപ്പര് പ്രൈം ടൈമിലാണ് നടിയെ ആക്രമിച്ചതിന് പിന്നില് ശക്തനായ ആരോ ഒരാള് ഉണ്ടെന്ന് ഭാഗ്യലക്ഷ്മി പറഞ്ഞത്.\nനടിയെ ആക്രമിച്ചതുമായി ബന്ധപ്പെട്ട് അന്വേഷണം നടന്ന് വരികയാണ്. പ്രമുഖരുടെ പങ്കുണ്ടോ എന്നാണ് കേസില് സംശയിക്കുന്നത്.\nRead more about: malayalam film malayalam movie news malayalam cinema bhavana bhagyalakshmi മലയാളം സിനിമ ഭാവന ഭാഗ്യലക്ഷ്മി\nBaghyalakshmi actress kidnapping case.\nStory first published: Sunday, February 26, 2017, 15:03 [IST]


അമേരിക്കയെ വിറപ്പിച്ച് ഇറാന്റെ കൂറ്റന് ഡ്രോണ് : അമേരിക്കയുടെ വിമാനവാഹിനികപ്പലിന് തൊട്ടുമുകളില് പറന്ന് ദൃശ്യങ്ങള് ഒപ്പിയെടുത്തു : ഇതൊന്നുമറിയാതെ അമേരിക്കന് പ്രതിരോധസേന – East Coast Daily Malayalam\nMay 16, 2019, 08:39 pm IST\nവാഷിംഗ്ടണ് : അമേരിക്കയെ വിറപ്പിച്ച് ഇറാന്റെ കൂറ്റന് ഡ്രോണ്. അമേരിക്കയുടെ ഏറ്റവും വലിയ വിമാന വാഹിനി കപ്പലുകളിലൊന്നായ യുഎസ്എസ് ഐസന്‍ഹോവറിന്റെ മുകളിലൂടെ പറന്ന് ഇറാന് ഡ്രോണ് വിഡിയോ പകര്‍ത്തിയിരിക്കുന്നു. എച്ച്ഡി മികവോടെയുള്ള വിഡിയോയാണ് ഇറാന് പുറത്തുവിട്ടത്. അമേരിക്കന് പടക്കപ്പലുകളുടെ സമീപത്തുകൂടെ ചെറിയ വസ്തുക്കള് പറന്നാല്‍പ്പോലും അറിയുന്ന അമേരിക്കന് സൈന്യം ഇറാന്റെ ഡ്രോണ് കണ്ടില്ലെന്നത് അത്ഭുതമാണ്.\nകപ്പലില് ലാന്‍ഡ് ചെയ്തിരിക്കുന്ന ഓരോ പോര്‍വിമാനത്തിന്റെയും പേര് പോലും ഇറാന് പുറത്തുവിട്ട വിഡിയോയിലുണ്ട്. എന്തുകൊണ്ട് കപ്പലിലെ റഡാര് ഇറാന്റെ ഡ്രോണ് കണ്ടില്ല എന്നാണ് പ്രതിരോധ വിദഗ്ധര് മുന്നോട്ടുവെക്കുന്ന ചോദ്യം.\nആണവ കരാറില് നിന്ന് പിന്മാറിയ ഇറാനെ ഭീഷണിപ്പെടുത്താന് അമേരിക്കയുടെ പോര്‍വിമാനങ്ങളും യുദ്ധവിമാനങ്ങളും പശ്ചിമേഷ്യയിലേക്ക് നീങ്ങുന്നതിനിടെയാണ് ഈ പുതിയ സംഭവവികാസം. ഇത്രയേറെ സമ്മര്‍ദ്ദമുണ്ടായിട്ടും ഇറാന് നിലപാടില് നിന്ന് പിന്നോട്ടുപോയിട്ടില്ല.\nSubmarine video Iran drone America\nഹോംവര്‍ക്ക് ചെയ്യാത്തതിന് 11കാരനോട് അധ്യാപകന്റെ കൊടുംക്രൂരത ഇങ്ങനെ\nഇന്ത്യ-ചൈന അതിര്‍ത്തി തര്‍ക്കം : ഇന്ത്യ തന്നെ പരിഹാരം കാണും : യുഎസിനെ തള്ളി വീണ്ടും ഇന്ത്യ\nMay 31, 2020, 08:43 am IST


ഞാൻ അപ്പുമാസ്‌റ്റർ സ്‌മാരക കലാസമിതിയുടെ പ്രസിഡണ്ടായി തിരഞ്ഞെടുക്കപ്പെട്ട അതേ ജനറൽബോഡി യോഗത്തിൽ തന്നെയാണല്ലോ രാജീവൻ എക്‌സിക്യൂട്ടീവ് കമ്മറ്റിയിലേക്ക് തിരഞ്ഞെടുക്കപ്പെട്ടതും. സെക്രട്ടറിയായ ശ്രീധരൻ മാഷുടെ അതിയായ താത്‌പര്യത്തിന്റെ പേരിലാണ് അവനെക്കാൾ നേതൃഗുണവും ക്ലബ്ബിന്റെ പ്രവർത്തനങ്ങളിൽ കൂടുതൽ സജീവമായി പ്രവർത്തിച്ചിരുന്ന ഷിജുവിനെയും അനുരാജിനെയും ഒഴിവാക്കി രാജീവനെ തിരഞ്ഞെടുത്തതെന്നു നിനക്ക് അറിയാമല്ലോ. അതിന്റെ പേരിൽ പിന്നിട് ഉണ്ടായിട്ടുളള പൊല്ലാപ്പുകളെക്കുറിച്ചും ഓർമ്മിപ്പിക്കാതിരിക്കാൻ കഴിയില്ല.\nപിറ്റേന്ന് രാത്രി വായനശാലയിൽ വച്ച് സി.ടി. രമേശൻ എന്റെ നേർക്ക് കയർത്തത് നിനക്കോർമ്മയില്ലേഃ\n“എന്താടോ ശിവദാസാ ഇതൊക്കെ? ഈ കലാസമിതി ഒരുദിവസം ആകാശത്ത് നിന്ന് പൊട്ടിവീണതൊന്നുമില്ല. അപ്പുമാസ്‌റ്ററുടെ, രാമേട്ടന്റെ അങ്ങനെ കുറെ പേരുടെ ജീവിതത്തിന്റെ ഏറിയപങ്കും ഹോമിച്ച് ഉണ്ടാക്കിയെടുത്തതാണിത്. അവരെയൊക്കെ അത്ര പെട്ടെന്ന് മറന്ന് തളളാൻ പറ്റുമോടാ നിനക്ക്? ഈ സമിതിയുടെ പ്രവർത്തന പാരമ്പര്യത്തെക്കുറിച്ചും-നാടിന്റെ സാംസ്‌കാരിക മണ്ഡലത്തിൽ-അത് ചെലുത്തിയ സ്വാധീനങ്ങളെക്കുറിച്ചും എണ്ണിയെണ്ണി പറഞ്ഞുതരണോ? പട്ടുമെത്തയിൽ കിടന്നുറങ്ങിയവന്റെ കൈകളിലേക്ക് സമരോത്സുകമായ ഈ നാടിന്റെ കണ്ണ് ഏൽപ്പിച്ചുകൊടുക്കാൻ നിങ്ങൾക്കെങ്ങനെ തോന്നിയെടോ?”\nരമേശൻ ഇതൊക്കെ ചോദിക്കുമ്പോൾ നീയും എന്റെ കൂടെ ഉണ്ടായിരുന്നില്ലേ? നമ്മൾ എന്തൊക്കെ പറഞ്ഞുകൊണ്ടാണ് അയാളെ ആശ്വസിപ്പിച്ചതെന്ന് നിനക്കോർമ്മയുണ്ടായിരിക്കും. യഥാർത്ഥത്തിൽ നമ്മൾ ഉത്തരമില്ലാതെ നിന്ന് വിയർക്കുകയായിരുന്നു.\nപിന്നീട് രാജീവനുമായി നമ്മളെല്ലാം ‘പൊരുത്തപ്പെട്ടു’. ഒത്തുതീർപ്പുകൾ അവിടെനിന്നും തുടങ്ങിയതാണ്. ആർക്കുവേണ്ടിയായിരുന്നു അത്? ഒത്തുതീർപ്പുകൾ! തോൽക്കുവാൻ തുടങ്ങുന്നതിന്റെ സൂചനകൾ പോലെയാണ് ഓരോ പോരാളിയും ഒത്തുതീർപ്പുകൾക്ക് വഴങ്ങിക്കൊടുക്കാൻ തുടങ്ങുന്നത് എന്നു തോന്നുന്നു. അല്ലേ? ലക്ഷ്യം മാത്രം മുന്നിൽ കണ്ട് സന്ധിയില്ലാത്ത സമരങ്ങൾ എന്നുമുതലാണ് നമ്മുടെയുളളിൽ നിന്നു തുടച്ചുമാറ്റപ്പെട്ടത്?\nനമ്മുടെ രാത്രികാല ദൈനംദിന ചർച്ചകളിൽ രാജീവനും പങ്കാളിയായിത്തുടങ്ങി. ആദ്യമാദ്യം നമ്മുടെ അഭിപ്രായങ്ങളോട് കടുത്ത വിയോജിപ്പ് പ്രകടിപ്പിച്ച രാജീവൻ പിന്നെപ്പിന്നെ നമ്മുടെ ആശയങ്ങളെ മനസ്സില്ലാമനസ്സോടെ അംഗീകരിക്കാൻ തുടങ്ങുകയായിരുന്നുവല്ലോ.\nഅങ്ങനെ ഒരുനാൾ രാത്രി പന്ത്രണ്ടുമണിയോളം നീണ്ടുനിന്ന സംവാദത്തിനിടെ എല്ലാവരോടും നിശ്ശബ്‌ദരാകുവാൻ ആംഗ്യം കാണിച്ചുകൊണ്ട് റോഡിന്റെ അങ്ങേത്തലയ്‌ക്കലേക്ക് രാജീവൻ വിരൽ ചൂണ്ടിയത്.\nനേരിയ നിലാവിൽ ഒരാൾ രൂപം മെല്ലെമെല്ലെ നീങ്ങുന്നു. നടന്നുനടന്ന് അയാൾ സുഗന്ധിചേച്ചിയുടെ പിന്നാമ്പുറത്തേക്ക് നീങ്ങുന്നു. ങേ! എല്ലാവരും ഒരുനിമിഷം അമ്പരന്നുപോയി. പക്ഷേ രാജീവൻ വൃത്തികെട്ട ഒരു കൈമുദ്രയിലൂടെ എല്ലാം വ്യക്തമാക്കി. ആർക്കും അത് വിശ്വസിക്കാൻ കഴിയുമായിരുന്നില്ല. ഗൾഫിൽ പോയ രാഘവൻമാഷിന്റെ ഭാര്യ! നമ്മളെല്ലാവരും കൂടി; ഞാനും നീയും രാജീവനും ശ്രീധരൻമാഷും വിജയനും കൂടി സുഗന്ധിചേച്ചിയുടെ വീട്ടിലേക്ക് പോകാനുറച്ചു.\nഞാനും നീയും വീടിന്റെ മുൻവശത്തെ വാതിൽക്കൽ നിലയുറപ്പിച്ചു. നമ്മെക്കാളേറെ ആരോഗ്യവാന്മാരായിരുന്ന ശ്രീധരൻമാഷും രാജീവനും വിജയനും വീടിന്റെ പിന്നാമ്പുറത്തെ വാതിൽക്കലും കെണിവച്ച് കാത്തുനിൽക്കുന്ന വേടനെപ്പോലെ നിന്നു.\nകുറച്ചുനേരം കാത്തുനിന്നു. യാതൊരു അനക്കവുമില്ല. ഞാൻ വാതിലിൽ മുട്ടി. വീടിന്റെ അകത്ത് എന്തൊക്കെയോ തട്ടിവീഴുന്ന ശബ്‌ദം. നമ്മൾ ഊഹിച്ചതുപോലെ പിന്നാമ്പുറത്തുകൂടെ തന്നെ ഉശിരൻമാരുടെ കൈകളിൽ തന്നെയാണ് ജാരൻ ചെന്നുവീണത്. കുഞ്ഞികൃഷ്‌ണനെ അവർ പിടിച്ചുവലിച്ച് വീടിന്റെ മുൻവശത്തേക്ക് കൊണ്ടുവന്നു. ശ്രീധരൻമാഷ് വാതിലിൽ മുട്ടിവിളിച്ച് ശബ്‌ദം താഴ്‌ത്തി പറഞ്ഞു.\n“സുഗന്ധി വാതില് തുറക്ക് ഞങ്ങൾ ആരെയും അറിയിച്ചിട്ടില്ല. ബഹളംവച്ച് മക്കളെ ഉണർത്തണ്ട. നിന്നോടും കുഞ്ഞികൃഷ്‌ണനോടുംകൂടി കുറച്ച് കാര്യങ്ങൾ പറയാനാണ്.”\nവാതിൽ തുറന്നു. അടക്കിപ്പിടിച്ച ഒരു കരച്ചിലുമായി അവർ ശ്രീധരൻമാഷിന്റെ കാൽക്കൽ വീണു. നമ്മൾക്കാർക്കും ഒരുനിമിഷം ഒന്നും മിണ്ടാൻ കഴിഞ്ഞില്ല.\nഇനിയൊരിക്കൽപോലും ഇതൊന്നും ആവർത്തിക്കില്ലെന്ന ഉറപ്പിന്മേൽ കുഞ്ഞികൃഷ്‌ണനെയും വിട്ടയച്ചു. വിജയൻ അവനെ നല്ലതുപോലെ പെരുമാറിയിട്ടുണ്ടായിരുന്നു. സുഗന്ധിച്ചേച്ചിയെ നോക്കി ഒന്നമർത്തി മൂളിയശേഷം ശ്രീധരൻമാഷ് പടിയിറങ്ങി. പിറകെ നമ്മളും.\nരാജീവനെക്കുറിച്ചാണല്ലോ ഞാൻ പറഞ്ഞുതുടങ്ങിയത്. അവൻ ക്ലബ്ബിന്റെ എല്ലാ പ്രവർത്തനങ്ങളിലും സജീവമായി ഇടപെടുവാൻ തുടങ്ങി. പക്ഷേ അവന്റെ എല്ലാ പ്രവർത്തനങ്ങളെയും പൊളളയാക്കിതീർക്കുംവിധം അവൻ പറയുന്ന ചില കമന്റുകൾ എനിക്ക് തീരെ സഹിച്ചിരുന്നില്ല. അതേചൊല്ലി ഇടയ്‌ക്കിടെ നമ്മൾതമ്മിൽ ആരോഗ്യകരമായ സംവാദങ്ങളും ഉണ്ടായിട്ടുണ്ട്. രാജീവന്റെ പ്രവർത്തനങ്ങളെല്ലാംതന്നെ അംഗീകരിക്കാതിരിക്കാനും കഴിയില്ല.\nപക്ഷേ, എപ്പോൾ മുതൽക്കാണ് രാജീവനും നമ്മളും തികഞ്ഞ ശത്രുക്കളെപ്പോലെ പെരുമാറാൻ തുടങ്ങിയതെന്ന് നിനക്ക് ഓർമ്മയുണ്ടോ? ആ ദിവസം നമ്മൾ അനുഭവിച്ച ഒരു വല്ലാത്ത ശൂന്യത നിനക്ക് എളുപ്പം മറന്നുകളയാൻ പറ്റുമോ?


നിങ്ങള് സംരംഭം തുടങ്ങാന് ഉദ്ദേശിക്കുന്നുണ്ടോ? എങ്കില് കരുതിയിരിക്കണം\nനിങ്ങള് ഒരു സംരംഭം തുടങ്ങാന് ശ്രമിച്ചിട്ടുള്ളവരാണെങ്കില് നിങ്ങളെ ചില ചോദ്യങ്ങള് അലട്ടിയിട്ടുണ്ടാകാം. എനിക്ക് അത് ചെയ്യാന് പറ്റുമോ? അല്ലെങ്കില് അത് എന്നെക്കൊണ്ടാകുമോ ഇങ്ങനെയുള്ള ചോദ്യങ്ങള് നിങ്ങള്‍ക്ക് നേരിടേണ്ടതായി വന്നിട്ടുണ്ടാകാം. ടെലിവിഷനിലോ അല്ലാതെയോ പ്രോത്സാഹിപ്പിക്കപ്പെടേണ്ട എന്തെങ്കിലും ഒരു കാര്യം കണ്ടാല് നിങ്ങള് വിചാരിക്കും, എനിക്കും അതുപോലെ ചെയ്യാന് ആഗ്രഹമുണ്ടായിരുന്നെന്ന്. ഇത് കൂടുതലും മധ്യ വയസ്‌കരായവര്‍ക്ക് ഉണ്ടാകുന്ന ചിന്തകളാണ്. വ്യത്യസ്ഥമായി എന്തെങ്കിലും ചെയ്യണമെന്ന് ആഗ്രഹമുണ്ടെങ്കിലും തങ്ങളെക്കൊണ്ട് സാധിക്കുമോ എന്ന തോന്നലാണ് മിക്കവര്‍ക്കും.\nലിങ്ക് സ്ട്രീറ്റില് എന്റെ സഹസ്ഥാപകന് കൂടിയായ വിക്രം അതിന് മുമ്പ് വര്‍ഷങ്ങളോളം മറ്റ് നിരവധി കമ്പനികളില് ജോലി ചെയ്തിരുന്നു. നമ്മുടെ ജോലി സുഗമമായി മുന്നോട്ട് പോകുകയും ജോലിക്ക് സുരക്ഷിതത്വം ലഭിക്കുകയും നമ്മുടെ കുടുംബം സാമ്പത്തിക സുരക്ഷിതത്വം നേടുകയും ചെയ്ത് ഒരു സുരക്ഷിത മേഖലയിലെത്തിയ സമയത്താണ് നാം ഇരുവരും ഇന്ത്യയിലേക്ക് മടങ്ങിവന്നത്.\nഒരു സംരംഭകന് എന്ന നിലയില് ഞാന് മനസിലാക്കിയ കുറച്ച് കാര്യങ്ങളാണ് ഇവിടെ ചേര്‍ക്കുന്നത്. ഇത് ഒരുപക്ഷേ സംരംഭക രംഗത്തേക്ക് കടക്കുന്നവര്‍ക്ക് സഹായകമായേക്കും.\nഎപ്പോഴാണ് സംരംഭം തുടങ്ങാന് പറ്റിയ സമയമെന്ന് നിങ്ങള് ഇന്നോട് ചോദിച്ചാല് ഇന്നലെ എന്നായിരിക്കും എന്റെ മറുപടി. ഇന്ന് എന്നതും ഒരു ചോയിസാണ്. കടന്നുപോകുന്ന ഓരോ ദിവസങ്ങളും നമ്മുടെ ആശയങ്ങളും ആഗ്രഹങ്ങളും നടപ്പാക്കാനുള്ള മണിക്കൂറുകളാണ്. നിങ്ങള്‍ക്ക് ലോകത്തില് എന്തെങ്കിലും മാറ്റം വരുത്തനാകുമെന്ന ഉറച്ച വിശഅവാസമുണ്ടെങ്കില് ധൈര്യമായി മുന്നോട്ടുപോകാം. പിന്നിലേത്ത് തിരിഞ്ഞുനോക്കേണ്ടതില്ല. കണ്ണുമടച്ച് എടുത്തുചാടുക. നിങ്ങളുടെ സ്വപ്‌നങ്ങളെല്ലാം നിറവേറ്റാനുള്ള ഒരു സാഹസം കൂടിയാണ് സംരംഭകത്വം.\n* പ്രശന്ങ്ങള് പരിഹരിക്കുക, ആവശ്യങ്ങള് നേരിടുക\nഒരു സംരംഭം തുടങ്ങുന്നതിന് മുമ്പ് ഒരാള് തനിക്ക് താല്‍പര്യമുള്ള മേഖലകളെക്കുറിച്ചും പ്രശ്‌നങ്ങളെക്കുറിച്ചും പരിഹാരങ്ങളെക്കുറിച്ചുമെല്ലാം മനസിലാക്കിയിരിക്കണം. നമ്മള് പലപ്പോഴും ബിസിനസ് മോഡലിനെക്കുറിച്ച് തുടക്കത്തില് വേണ്ടത്ര മനസിലാക്കുന്നില്ലെന്നതാണ് പ്രധാന പ്രശ്‌നം. ഒരാള് എന്തൊക്കെ കാരണം കൊണ്ടാണ് ഒരു ഉല്‍പന്നം വാങ്ങുന്നത് എന്നതിനെക്കുറിച്ച് ചിന്തിക്കണം. ഒരു ബിസിനസ് സംരംഭകനെന്ന നിലയ്ക്ക് ഒരിക്കലും നമ്മുടെ ഉല്‍പന്നങ്ങള് ഉദാരമായ സൗജന്യമായോ നല്‍കുന്നതിന് വേണ്ടിയുള്ളതല്ല. ഒരാളുടെ ആവശ്യം നിറവേറ്റുക. അതാണ് ലക്ഷ്യം. അതോടൊപ്പം അയാള് അതിന് വേണ്ടി പണം മുടക്കാന് എത്രത്തോളം സന്നദ്ധനാണ് എന്നതും ശ്രദ്ധിക്കണം.\n*ഗൗരവമേറിയ വിഷയങ്ങളില് അവബോധം ഉണ്ടാകുക\nഗൗരവമേറിയ വിഷയങ്ങളെ ഉചിതമായി കൈകാര്യം ചെയ്യാന് എപ്പോഴും തയ്യാറായിരിക്കണം. ഞങ്ങളുടെ സംരംഭം തുടങ്ങിയ ശേഷം കഴിഞ്ഞ കുറച്ച് വര്‍ഷങ്ങള് ഞങ്ങള്‍ക്ക് ഏറെ ബുദ്ധിമുട്ട് നിറഞ്ഞതായിരുന്നു. മാനസികമായും സാമ്പത്തികമായും നിരവധി പ്രശ്‌നങ്ങളുണ്ടായിരുന്നു. എന്നാല് ഇപ്പോള് പ്രശ്‌നങ്ങളൊക്കെ അതിജീവിച്ച് സാമ്പത്തിക സുരക്ഷിതത്വം നേടിയിട്ടുണ്ട്. ഞങ്ങളുടെ വരുമാനവും ഇരട്ടിയായി മാറി. തന്റെ കുടുംബാംഗങ്ങളും ഭാര്യയുമെല്ലാം തനിക്ക് ഏറെ പിന്തുണ നല്‍കി. അവരുടെ പിന്തുണ കൊണ്ടുകൂടിയാണ് പ്രതിബന്ധങ്ങളെല്ലാം അതിജീവിക്കാനായത്.\nഒരു സംരംഭകന് ഒരിക്കലും ചതിക്കുഴികള് താണ്ടാതെ വിജയം കാണാനാകില്ല. നമ്മുടെ രാജ്യത്തെ സ്റ്റാര്‍ട് അപ്പുകള്‍ക്ക് വേണ്ടി പ്രചോദനാത്മകമായ പ്രസംഗമാണ് പ്രധാനമന്ത്രി നടത്തിയത്. ബിസിനസ് ലോകത്തേക്ക് പുതിയ റോക്ക് സ്റ്റാറുകളെ കൊണ്ടുവരുന്ന ഒന്നാണ് സംരംഭം. എല്ലാവര്‍ക്കും ചേര്‍ന്നതല്ല സംരംഭം. ഒരു സാഹസത്തിനോ നേരമ്പോക്കിനോ തുടങ്ങാവുന്നതുമല്ല. തെറ്റായ കാരണങ്ങള്‍ക്ക് വേണ്ടിയാകരുത് സംരംഭം തുടങ്ങുന്നത്. എളുപ്പത്തില് ധനികനാകാം എന്നതും കാരണമാകരുത്. എന്റെ കുടുംബത്തോടൊപ്പം എനിക്ക് കൂടുതല് സമയം ചിലവഴിക്കണം. അങ്ങനെയാകുമ്പോള് എന്റെ സ്വന്തം സംരംഭം തന്നെയാണെങ്കില് ഇത് സാധിക്കും. ഈ ചിന്തയും അരുത്.\n*തിര്‍ച്ചയായും യാത്ര ചെയ്യണം: ഫലം ഉറപ്പായും ലഭിക്കും\nവിജയകരമായ ഓരോ സംരംഭങ്ങള്‍ക്കും കാണും പരാജയത്തിന്റെ നൂറുനൂറ് കഥകള് പറയാന്. വിജയവും പരാജയവും ഒരിക്കലും നമുക്ക് തീരുമാനിക്കാന് കഴിയുന്നതല്ല. 20 കാര്യങ്ങളെടുക്കുമ്പോള് അതില് 19 എണ്ണം ശരിയാകുകയും ഒരെണ്ണം പരാജയപ്പെടുകയും ചെയ്താല് തന്നെ നിങ്ങള്‍ക്ക് നഷ്ടങ്ങളുണ്ടായെന്നുവരാം.എല്ലാ കാര്യങ്ങളും നിങ്ങള് പ്രതീക്ഷിക്കുന്നതായിരിക്കണം. ധൈര്യമായി മുന്നോട്ട് പോകാന് ശ്രമിക്കണം. ഒരിക്കലും പിന്നിലേക്ക് തിരിഞ്ഞുനോക്കരുത്.\nലിങ്ക് സ്ട്രീറ്റ് തുടങ്ങി ആദ്യാനാല് വര്‍ഷം നിരവധി പ്രശ്‌നങ്ങളുണ്ടായി. ഒരു ജീവിതകാലം മുഴുവന് സംഭവിക്കേണ്ട കാര്യങ്ങളാണ് കഴിഞ്ഞ കുറച്ച് വര്‍ഷങ്ങളിലുണ്ടായത്. നിങ്ങള് ഒരു ഓട്ടമത്സരത്തില് പങ്കെടുക്കുമ്പോള് നിങ്ങളെപ്പോലെ വിജയം മനസിലുറപ്പിച്ച് മത്സരിക്കുന്ന നൂറു കണക്കിന് പേരായിരിക്കും ഒപ്പമുണ്ടാകുക. എന്നിരുന്നാലും അവസാനം ഒരാള് മാത്രമായിരിക്കും വിജയിക്കുക. ഇത് എല്ലാവര്‍ക്കും അറിയാവുന്ന കാര്യമാണെങ്കിലും എല്ലാവരുടെയും പ്രതീക്ഷയാണ് തങ്ങള് ജയിക്കുമെന്നത്. അതിനുവേണ്ടി പരിശീലിക്കുകയും ദൃഢനിശ്ചയമെടുക്കുകയും ചെയ്യുന്നു. എന്നാല് വിജയം മാത്രമല്ല പ്രധാനം. അതിനുവേണ്ടി ഓരോരുത്തരും എടുക്കുന്ന പരിശീലനവും പ്രധാനമാണ്.\nഇതുപോലെയാണ് സംരംഭവും. ജയിക്കണമെന്ന് ഉറപ്പില്ല. എങ്കിലും അതിനുവേണ്ടി അഗാധ പരിശ്രമം വേണം. നമ്മള് ദീര്‍ഘകാലമായി ആഗ്രഹിക്കുന്ന ഒരു കാര്യം നടപ്പിലാക്കാനുള്ള വേദി കൂടിയാണ് സംരംഭം തുടങ്ങുകയെന്നത്. ഇത് വളരെ ശ്രമകരമായതും ദീര്‍ഘകാലംകൊണ്ട് മാത്രം ഫലമുണ്ടാകുന്നതുമായ ഒരു കാര്യമാണ്. നിങ്ങളുടെ ചുറ്റമുള്ളവരെ, പ്രത്യേകിച്ച് നിങ്ങളുടെ കുടുംബത്തെ ഇത് ഏറെ സ്വാധീനിക്കും. എന്റെ സംരംഭത്തില് ഞാന് ഏറെ സന്തോഷവാനാണ്. അത് വളരെ സുഖകരമായൊരു യാത്രയാണ് എനിക്ക് സമ്മാനിക്കുന്നത്.\nലിങ്ക് സ്ട്രീറ്റിന്റെ സഹസ്ഥാപകനും സി ഇ ഒയുമാണ് അരുണ് മുത്തുകുമാര്. ഇന്ത്യയിലും വിദേശത്തുമായി സംരംഭക രംഗത്ത് 20 വര്‍ഷത്തെ പ്രവര്‍ത്തന പരിചയമുണ്ട്.


മണിക്കൂറില് മരിക്കുന്നത് നൂറുകണക്കിന് മനുഷ്യര്; ലോകത്ത് കൊവിഡ് മരണം 33000 കടന്നു | death toll across the world passes 33000\nകൊവിഡ് ഭീതിയില് ലോകം; മരണ സംഖ്യ 33500 കടന്നു, രോഗം ബാധിച്ചവരുടെ എണ്ണം ഏഴ് ലക്ഷത്തിലധികം\nWashington D.C., First Published 29, Mar 2020, 10:09 PM\nപ്രതിരോധ പ്രവര്‍ത്തനങ്ങള് തുടരുന്നതിനിടെ കൂട്ടമരണങ്ങളാണ് ലോകത്ത് നടക്കുന്നത്. സ്പെയിനിൽ കൊവിഡ് ബാധിച്ച് മരിച്ചവരുടെ എണ്ണം ആറായിരം കടന്നു. രോഗികളുടെ എണ്ണം 78,797 ആയി.\nവാഷിംഗ്ടണ്: ലോകത്ത് വിവിധ രാജ്യങ്ങളിലായി കൊവിഡ് ബാധിച്ച് മരിച്ചവരുടെ എണ്ണം 33500 കടന്നു. കണക്കുകള് പ്രകാരം 33,148 പേരാണ് ഇതുവരെ മരിച്ചത്. ലോകത്താകമാനം ഏഴ്ലക്ഷത്തിലധികം പേര്‍ക്ക് കൊവിഡ് ബാധ സ്ഥിരീകരിച്ചിട്ടുണ്ട്. പ്രതിരോധ പ്രവര്‍ത്തനങ്ങള് തുടരുന്നതിനിടെ കൂട്ടമരണങ്ങളാണ് ലോകത്ത് നടക്കുന്നത്. സ്പെയിനിൽ കൊവിഡ് ബാധിച്ച് മരിച്ചവരുടെ എണ്ണം ആറായിരം കടന്നു. രോഗികളുടെ എണ്ണം 78,797 ആയി.\nഅമേരിക്കയിലെ ഇല്ലിനോയിസിൽ കൊറോണ വൈറസ് ബാധിച്ച് നവജാത ശിശു മരിച്ചു. അതേസമയം, കൊവിഡ് വൈറസ് രോഗം ബാധിച്ച് അമേരിക്കയിൽ മരിച്ചവരുടെ എണ്ണം 2,229 ആയി. ഇന്നലെ മാത്രം 1900 പേർക്കാണ് രോഗം സ്ഥിരീകരിച്ചത്. മൊത്തം കേസുകളുടെ എണ്ണം ഒരു ലക്ഷത്തി ഇരുപത്തിമൂവായിരം കവിഞ്ഞു. അമേരിക്കയിലാണ് ഏറ്റവും കൂടുതൽ കൊവിഡ് ബാധിതരുള്ളത്. 123,781 പേർക്കാണ് അമേരിക്കയിൽ കൊവിഡ് ബാധ സ്ഥിരീകരിച്ചത്.\nഇറാനിലും കൊവിഡ് മരണം തുടരുകയാണ്. 2640 പേരാണ് ഇറാനിൽ രോഗം ബാധിച്ച് മരിച്ചത്. കഴിഞ്ഞ 24 മണിക്കൂറിനിടെ മരിച്ചത് 123 കൊവിഡ് മരണമാണ് രാജ്യത്ത് റിപ്പോർട്ട് ചെയ്തത്. കൊവിഡ് വൻ നാശം വിതച്ച ഇറ്റലിയിൽ കൊവിഡ് മരണം 10, 779 ആയി. 92,472 പേർക്കാണ് ഇറ്റലിയിൽ രോഗബാധ സ്ഥിരീകരിച്ചത്. അതിനിടെ, കൊവിഡ് 19 വൈറസ് ബാധിച്ച് സ്പാനിഷ് രാജകുമാരി മരിയ തെരേസ മരിച്ചു. 86 വയസായിരുന്നു.\nLast Updated 29, Mar 2020, 11:15 PM


ഫലസ്തീന് പോരാട്ട ഭൂമിയിലെ വനിതാരത്‌നം – Chandrika Daily\nBy chandrika Tuesday June 5, 2018 23:08 pm\nഫലസ്തീന് പോരാട്ട ഭൂമിയിലെ വനിതാരത്‌നം\nയൂനുസ് അമ്പലക്കണ്ടി സമാധാനം കാംക്ഷിക്കുന്ന ലോകത്തിനെന്നും നോവുന്ന പേരാണ് ഗസ്സ. അവിടെയൊഴുകിയ മനുഷ്യരക്തത്തിനു കയ്യും കണക്കുമില്ല. ആക്രമിച്ചും കൊന്നും ആനന്ദം കണ്ടെത്തുന്ന ഇസ്രാഈല് ഭരണകൂടവും അവരുടെ സുരക്ഷാ…\nസമാധാനം കാംക്ഷിക്കുന്ന ലോകത്തിനെന്നും നോവുന്ന പേരാണ് ഗസ്സ. അവിടെയൊഴുകിയ മനുഷ്യരക്തത്തിനു കയ്യും കണക്കുമില്ല. ആക്രമിച്ചും കൊന്നും ആനന്ദം കണ്ടെത്തുന്ന ഇസ്രാഈല് ഭരണകൂടവും അവരുടെ സുരക്ഷാ സേനയും നിരായുധരായ ഫലസ്തീന് ജനതയോട് ഏഴു പതിറ്റാണ്ടായി കാണിക്കുന്ന അതിക്രൂരത ചരിത്രത്തില് സമാനതകളില്ലാത്തതാണ്. പരിശുദ്ധ റമസാന് മാസത്തില് പതിവു പോലെ ഇക്കുറിയും ഗസ്സ കത്തുകയാണ്. അവകാശങ്ങള്‍ക്കായി പൊരുതുന്ന ഫലസ്തീന് ജനതക്കു നേരെ അതി മാരക ശേഷിയുള്ള ആയുധങ്ങളുമേന്തി കണ്ണില് ചോരയില്ലാത്ത ക്രൂരതയാണ് അവിടെ അരങ്ങു തകര്‍ക്കുന്നത്.\nഇക്കഴിഞ്ഞ മാര്‍ച്ച് 30 മുതല് ഗസ്സയില് പോരാട്ടം രൂക്ഷമാണ്. ഇസ്രാഈലികള് കയ്യേറിയ തങ്ങളുടെ ഭൂമി തിരിച്ചു ലഭിക്കണമെന്നാവശ്യപ്പെട്ട് ‘ഗ്രേറ്റ് മാര്‍ച്ച് ഓഫ് റിട്ടേണ്’ എന്ന പേരില് ഫലസ്തീന്‍കാര് പുതിയ സമരമുറ ആരംഭിച്ചത് അന്നാണ്. ആയിരക്കണക്കിന് ഫലസ്തീന്‍കാരാണ് തെരുവില് പ്രക്ഷോഭത്തില് പങ്കാളികളാവുന്നത്. ഇസ്രാഈല് സേനയുടെ കടുത്ത ആക്രമണങ്ങള്‍ക്കിടയിലും നടക്കില്ലെന്നറിയാമെങ്കിലും ലക്ഷ്യസാക്ഷാല്‍ക്കാരത്തിന്നായി അവര് പോരാട്ട വീര്യത്തോടെ നെഞ്ചുവിരിച്ച് ചെറുത്ത് നില്‍ക്കുന്നു. രണ്ടു മാസമായി തുടരുന്ന അതിരൂക്ഷമായ പോരാട്ടത്തിനിടയിലൂടെ ഒരു ഇരുപത്തൊന്നുകാരി അസാമാന്യ ധൈര്യവുമായി ഓടി നടക്കുന്നുണ്ടായിരുന്നു. അവരുടെ പേരാണ് റസാന് അല് നജ്ജാര്. പരുക്കേറ്റ് പിടയുന്ന സ്വന്തം സഹോദരങ്ങള്‍ക്ക് ആശ്വാസം പകരാന് നഴ്‌സിന്റെ യൂണിഫോം അണിഞ്ഞ് വിശ്രമമില്ലാതെ പോരാട്ട ഭൂമിയില് സജീവമായിരുന്നു പാരാ മെഡിക്കല് വളണ്ടിയറായിരുന്ന ഈ യുവതി. അന്താരാഷ്ട്ര മാധ്യമങ്ങളിലൂടെയും സാമൂഹ്യ മാധ്യമങ്ങളിലൂടെയും കുറെ നാളുകളായി ലോകം ഇവരെ പ്രതീക്ഷാപൂര്‍വം നോക്കിക്കാണുന്നുണ്ടായിരുന്നു. പോര്‍മുഖത്ത് പ്രതീക്ഷയുടെ പൊന്‍കിരണമായി റസാന് കൃത്യനിര്‍വഹണത്തില് ലയിച്ചു ചേരുകയായിരുന്നു ഈ രണ്ടു മാസവും. അവരെക്കുറിച്ചുള്ള ചര്‍ച്ചകള്‍ക്ക് ലോകം വേദിയാവുന്ന വേളയിലാണ് ഇസ്രാഈല് പൈശാചികത അതി ദാരുണമായി വെടിയുണ്ടയുടെ രൂപത്തില് അവരുടെ നെഞ്ചിലേക്ക് തുളച്ചുകയറുന്നത്. ഇരു കൈകളും ഉയര്‍ത്തി ഞാനൊരു മെഡിക്കല് സംഘാംഗമാണെന്ന് ബോധ്യപ്പെടുത്തിയിട്ടും മനുഷ്യ നിണത്തിന്റെ കൊതി തീരാത്ത ജൂതന്മാരുടെ കരങ്ങള്‍ക്ക് കാഞ്ചി വലിക്കാനേ കഴിഞ്ഞുള്ളൂ. വ്യക്തമായി കാണാന് കഴിയുന്ന ധരിച്ച യൂണിഫോം തന്നെ ധാരാളമാണ് അവരെ തിരിച്ചറിയാന്. എന്നാല് തങ്ങള്‍ക്കു ഭീഷണിയായി വളരുന്ന ആ പൂമൊട്ടിനെ പിഴുതെറിയാന് തീരുമാനിച്ചുറച്ചവരുടെ മുന്നില് എന്ത് നൈതികതയാണുണ്ടാവുക. ജൂത സേനക്ക് അവരെ കശാപ്പ് ചെയ്യേണ്ടിയിരുന്നു. അതവരുടെ വലിയ ലക്ഷ്യം തന്നെയായിരുന്നു. കൈവന്ന ഏറ്റവും നല്ല അവസരത്തില് ആ നീച മനസ്‌കര് നിര്‍ദാക്ഷിണ്യം അത് നിറവേറ്റുകയാണുണ്ടായത്.\n‘ഞങ്ങള് മാത്രമാണുണ്ടായിരുന്നത്. പ്രക്ഷോഭകരാരും അപ്പോള് അവിടെ ഉണ്ടായിരുന്നില്ല. റസാന് മാത്രമായിരുന്നു അവരുടെ ലക്ഷ്യമെന്ന് ഇതില് നിന്നും വ്യക്തമാണ്’ മെഡിക്കല് ടീമിലെ മറ്റൊരംഗത്തിന്റെ വാക്കുകളാണിത്. ‘ഞങ്ങള് ഇസ്രാഈല് കെട്ടിയുണ്ടാക്കിയ അതിര്‍ത്തി വേലിയുടെ അടുത്തെത്തിയപ്പോള് ഇസ്രാഈല് സേന കണ്ണീര്‍വാതകം പ്രയോഗിച്ചു. ഉടനെത്തന്നെ ഒരു സേനാംഗം റസാനു നേരെ നിറയൊഴിച്ചു. അതിന്റെ ചീളുകള് തെറിച്ച് വൈദ്യസംഘത്തിലെ മറ്റു മൂന്നു പേര്‍ക്ക് പരുക്കേല്‍ക്കുകയും ചെയ്തു. എന്താണ് സംഭവിച്ചതെന്നറിയാതെ സ്തബ്ധയായ അവര് കണ്ണീര് വാര്‍ത്ത് നിലത്തു വീണു. ഞങ്ങളുടെ യൂണിഫോമുകളും മെഡിക്കല് ബാഗുകളും ഇസ്രാഈല് സൈന്യം വ്യക്തമായി കാണുന്നുണ്ടായിരുന്നു’. റസാനു വെടിയേല്‍ക്കുമ്പോള് തൊട്ടടുത്തുണ്ടായിരുന്ന മെഡിക്കല് ടീമിലെ അംഗം സാക്ഷ്യപ്പെടുത്തുന്നു.\nപരുക്കേറ്റ് പിടയുന്നവര്‍ക്കിടയില് കരുണയുടെ തിരിനാളമായുണ്ടായിരുന്ന മെഡിക്കല് സംഘത്തിലെ ഏക വനിതയായിരുന്നു ഈ ധീര യുവതി. ഇസ്രാഈല് ക്രൂരതയില് പരുക്കുമായി വേദന തിന്നു വരുന്നവരില് അസംഖ്യം സ്ത്രീകളുമുണ്ട്. അവരുള്‍പ്പടെയുള്ള പോരാടുന്ന ഫലസ്തീന് ജനതക്ക് റസാല് തെല്ലൊന്നുമായിരുന്നില്ല ആശ്വാസം. ഇസ്രാഈലിന്റെ വെടിയേറ്റു വീണ പ്രക്ഷോഭകന്റെ ജീവന് രക്ഷിക്കാനുള്ള പ്രവര്‍ത്തനങ്ങള്‍ക്കിടയിലാണ് റസാന രക്തസാക്ഷിയാവുന്നത്. പോരാട്ടം രൂക്ഷമായ വെള്ളിയാഴ്ചയാണ് അവര് പിടഞ്ഞു മരിക്കുന്നത്. ഇസ്രാഈല് അതിര്‍ത്തിയില് ഒരു ഫലസ്തീന് യുവാവ് വെടിയേറ്റു വീണപ്പോള് രക്ഷിക്കാന് ഓടിയടുത്തതായിരുന്നു റസാന. വെടിയൊച്ചകളും ഗ്രനേഡ് വര്‍ഷവും തീക്കളമാക്കിയ ഭൂമിയില് അതൊന്നും വക വെക്കാതെ വീണു പുളയുന്ന ആ പോരാളിയെ രക്ഷിക്കാനുള്ള തീവ്രശ്രമത്തിലായിരുന്നു റസാന. അതിനിടയിലാണ് അവരുടെ നെഞ്ച് പിളര്‍ത്തി വെടിയുണ്ട പാഞ്ഞുവന്നത്. പോരാട്ട ഭൂമിയിലെ പോരാളികള്‍ക്ക് ഊര്‍ജ്ജം പകര്‍ന്ന് അവര് തല്‍ക്ഷണം അന്ത്യശ്വാസം വലിച്ചു. വെള്ളിയാഴ്ച മാത്രം നൂറിലധികം ഫലസ്തീന്‍കാര്‍ക്ക് ഗുരുതരമായി പരുക്കേറ്റിട്ടുണ്ട്. ഇതില് നാല്‍പത് പേര്‍ക്കും വെടിയുണ്ടയേറ്റാണ് പരുക്ക് സംഭവിച്ചതെന്ന് ഫലസ്തീന് ആരോഗ്യ മന്ത്രാലയം സക്ഷ്യപ്പെടുത്തുന്നു. ഗസ്സയില് അഞ്ചിടത്ത് അതേദിവസം സൈന്യം ബലം പ്രയോഗിച്ചതായി ഇസ്രാഈല് തന്നെ വ്യക്തമാക്കുന്നു. എന്നാല് ഇസ്രാഈല് ഭാഗത്ത് ഒരാള്‍ക്ക് പോലും പോറലുപോലുമേറ്റിട്ടില്ല. റസാനയുടെ മരണം അന്വേഷിക്കുമെന്ന് പതിവു ശൈലിയില് ഇസ്രാഈല് സൈന്യം പറയുന്നുണ്ടെങ്കിലും ഫലസ്തീന്‍കാര്‍ക്കും ലോകത്തിനും അതിന്റെ പരിഹാസ്യത ബോധ്യമാണ്. ‘എന്റെ പ്രവര്‍ത്തനങ്ങള് പണത്തിനു വേണ്ടിയല്ല. ദൈവ പ്രീതി മാത്രമാണ് ലക്ഷ്യം. ഈ പോരാട്ടത്തിനിടയിലുള്ള എന്റെ സേവനങ്ങള്‍ക്ക് ഞാന് ഭൗതികമായ പ്രതിഫലം ആഗ്രഹിക്കുന്നേയില്ല. ഇതെനിക്ക് ഒരു തൊഴിലുമല്ല. ശമ്പളമില്ലാതെ ഞാന് എന്തിനാണ് ഇങ്ങിനെ കഷ്ടപ്പെടുന്നതെന്ന് എന്റെ പിതാവിനോട് പലരും ചോദിക്കാറുണ്ട്. മകളില് ഞാന് അഭിമാനിക്കുന്നുവെന്നായിരുന്നു അവര്‍ക്ക് അദ്ദേഹം കൊടുത്ത മറുപടി. തങ്ങളുടെ രാജ്യത്തെ മക്കളെ പരിചരിക്കുകയാണ് എന്റെ മകളെന്നും അദ്ദേഹം അഭിമാനപൂര്‍വം പറഞ്ഞു. രക്തപങ്കിലമായ പോരാട്ടഭൂമിയില് പുരുഷന്മാരേക്കാള് നന്നായി പ്രവര്‍ത്തിക്കാന് സ്ത്രീകള്‍ക്ക് കഴിയും’ റസാന് അല് നജ്ജാറിന്റെ തീക്ഷ്ണമായ വാക്കുകളാണിത്. ഇസ്രാഈലുമായി അതിര്‍ത്തി പങ്കിടുന്ന കര്‍ഷക ഗ്രാമത്തിലാണ് റസാനയുടെ ജനനം. പിതാവ് അഷ്‌റഫ് അല് നജ്ജാര്. ഇസ്രാഈല് ക്രൂരതയുടെ ഇരകള് കൂടിയാണ് ഈ കുടുംബം. 2014 ല് അദ്ദേഹത്തിന്റെ കട ഇസ്രാഈല് വ്യോമാക്രമണത്തില് നിലം പൊത്തി. മോട്ടോര് സൈക്കിളിന്റെ പാര്‍ട്‌സുകള് വില്‍ക്കുന്ന തന്റെ ജീവിതോപാധി ഇല്ലാതെയായതോടെ അഷ്‌റഫ് തൊഴില് രഹിതനുമായി. ഗസ്സ ആരോഗ്യ മന്ത്രാലയത്തിലെ സന്നദ്ധ പ്രവര്‍ത്തകയായ റസാനക്ക് സേവനത്തിനിടയില് നിരവധി തവണ ആക്രമണമേറ്റിട്ടുണ്ട്.\nശനിയാഴ്ച നടന്ന അവരുടെ ഖബറടക്ക ചടങ്ങില് ഈറനണിഞ്ഞ നയനങ്ങളുമായി ആയിരങ്ങളാണ് ഒഴുകിയെത്തിയത്.നവമാധ്യമങ്ങളില് പതിനായിരങ്ങള് വിതുമ്പലോടെയാണ് പ്രതിഷേധം പ്രകടിപ്പിക്കുന്നത്. ഇപ്പോഴും ആ ദു:ഖം ഘനീഭവിച്ചു നില്‍ക്കുന്നു. റസാന്റെ മയ്യിത്ത് കൊണ്ടുവരുന്നതിനു മുമ്പായി രക്തം പുരണ്ട അവരുടെ കോട്ടുമായെത്തിയ പിതാവ് മാധ്യമ പ്രവര്‍ത്തകരോട് പറഞ്ഞു: ഇതാണ് എന്റെ മകളുടെ ആയുധം. ആ വസ്ത്രത്തിലെ കീശയില് കയ്യിട്ട് തുണിയും ബാന്‍ഡേജുകളും പുറത്തെടുത്ത് വീണ്ടുമദ്ദേഹം പറഞ്ഞു, ഇതാണ് റസാനയുടെ ആയുധം. ഈ പിതാവിന്റെ വാക്കുകള് ഏതു ഹൃദയത്തേയാണ് നൊമ്പരപ്പെടുത്താതിരിക്കുക. വെള്ളിയാഴ്ച പുലര്‍ച്ചെ വ്രതമെടുക്കാനായി അത്താഴം കഴിക്കുമ്പോഴാണ് കുടുംബം അവസാനമായി അവരെ കാണുന്നത്. കഴിഞ്ഞ മാസം ഖാന് യൂനുസ് ക്യാമ്പില് വെച്ച് സമരക്കാര്‍ക്കിടയില്‍നിന്ന് മകള് പറഞ്ഞ വാക്കുകള് ഈ പിതാവ് ഓര്‍ത്തെടുക്കുന്നു. അപകടത്തില്‍പെടുന്ന ജനങ്ങളുടെ ജീവന് രക്ഷിക്കുന്നതിലൂടെ ആയുധമില്ലാതെ തങ്ങള്‍ക്കും പലതും ചെയ്യാനാവുമെന്ന സന്ദേശമാണ് എനിക്ക് ലോകത്തിനു നല്‍കാനുള്ളത് എന്ന് റസാന പറഞ്ഞത് ഏറെ അഭിമാനത്തോടെയായിരുന്നുവെന്ന് പിതാവ് പറയുന്നു. ‘മെഡിക്കല് വളണ്ടിയര് എന്ന നിലയില് ജോലിയില് മാത്രമായിരുന്നു റസാനയുടെ ശ്രദ്ധ. അവളുടെ കൈവശം ആയുധമൊന്നുമുണ്ടായിരുന്നില്ല. സേവനം മാത്രമായിരുന്നു അവളുടെ കൈ മുതല്. ഈ നീചമായ കൊലപാതകത്തെക്കുറിച്ച് ഐക്യരാഷ്ട്ര സഭ അന്വേഷിക്കണം. ഘാതകര്‍ക്ക് അര്‍ഹിക്കുന്ന ശിക്ഷ നല്‍കണം’ റസാനയുടെ സഹോദരി സബ്രീന്റെ വാക്കുകള് രോഷാഗ്‌നി കൊണ്ട് പുകയുകയാണ്.\nമാര്‍ച്ച് 30 ന് തുടങ്ങിയ പ്രക്ഷോഭം മെയ് 15 നു നക്ബ ദിനം വരെ തുടരാനായിരുന്നു പദ്ധതി. 1948 ല് പടിഞ്ഞാറന് രാജ്യങ്ങളുടെ സന്തതിയായി ഇസ്രാഈല് പിറവിയെടുത്തപ്പോള് ജന്മഭൂമിയില് നിന്ന് ലക്ഷോപ ലക്ഷം അറബികള് പടിയിറക്കപ്പെട്ടതിന്റെ ഓര്‍മ്മ ദിനമാണ് മെയ് 15. എല്ലാ വര്‍ഷവും ‘മഹാ ദുരന്ത ദിന’മായി ഈ ദിവസം അവര് ആചരിക്കുന്നുണ്ട്. എന്നാല് മെയ് 14 ന് ഇസ്രാഈലില് അമേരിക്കന് എംബസി തുറക്കുന്നതുമായി ബന്ധപ്പെട്ട് ഗസ്സയില് പ്രതിഷേധം അണപൊട്ടുകയും വ്യാപക വെടിവെപ്പും അക്രമണങ്ങളും അരങ്ങേറുകയും ചെയ്തപ്പോള് പ്രക്ഷോഭം തുടരാന് തീരുമാനിക്കുകയായിരുന്നു. രണ്ടു മാസത്തിനിടയി 125 ലധികം ഫലസ്തീന്‍കാര് പോരാട്ടത്തില് കൊല്ലപ്പെട്ടു എന്നാണ് ഔദ്യോഗിക കണക്ക്. പതിനഞ്ചായിരത്തോളം പേര്‍ക്കാണ് ചെറുതും വലുതുമായ പരുക്കുകള് പറ്റിയത്. റസാനയുടെ കൊലപാതകം നടന്ന ഉടനെയാണ് ഹെബ്രോണ് നഗരത്തില് സൈനികനു നേരെ ട്രാക്ടര് കയറ്റാന് ശ്രമിച്ചുവെന്നാരോപിച്ച് മുപ്പത്തഞ്ചുകാരനായ ഫലസ്തീന് പൗരനെ ഇസ്രാഈല് സൈന്യം വെടിവെച്ചുകൊന്നത്.\nഅമേരിക്ക ഉള്‍പ്പെടെയുള്ള പാശ്ചാത്യ ശക്തികളുടെ ആളും അര്‍ത്ഥവും നല്‍കിയുള്ള പ്രത്യക്ഷവും പരോക്ഷവുമായ പിന്തുണയാണ് ഇസ്രാഈലിന് എന്നും കരുത്തും കാവലുമാവുന്നത്. ഗസ്സ മുനമ്പ് അടക്കം അധിനിവിഷ്ട ഫലസ്തീന് മേഖലകളിലെ സാധാരണക്കാരുടെ സുരക്ഷയും സംരക്ഷണവും ഉറപ്പിക്കുന്നതിനുള്ള മാര്‍ഗങ്ങള് പരിഗണിക്കണമെന്നാവശ്യപ്പെട്ട് കൊണ്ട് യു.എന് രക്ഷാസമിതിയില് കുവൈത്ത് കൊണ്ടുവന്ന പ്രമേയം യു.എസ് വീറ്റോ ചെയ്ത് പരാജയപ്പെടുത്തിയെന്ന വാര്‍ത്തയും കേള്‍ക്കാന് കഴിഞ്ഞത് റസാനയുടെ ദാരുണാന്ത്യത്തിനിടയിലാണ്. മൂന്നു തവണ ഭേദഗതി വരുത്തി അവതരിപ്പിച്ച പ്രമേയമാണ് ഏകപക്ഷീയമെന്നാരോപിച്ച് അമേരിക്ക വീറ്റോ ചെയ്തത്. പ്രമേയം അധാര്‍മ്മികമാണെന്നും സംഘര്‍ഷമുണ്ടാക്കുന്നതില് ഹമാസിനുള്ള പങ്ക് മറച്ചുവെക്കുന്നതാണെന്നും യു.എസ് ആരോപിച്ചു. ഇസ്രാഈലിന്റെ പേരു പോലും സൂചിപ്പിക്കാതെ അവതരിപ്പിച്ച പ്രമേയത്തെയാണ് കല്ലുവെച്ച നുണകള് പ്രചരിപ്പിച്ച് നിര്‍വീര്യമാക്കിയത്. തങ്ങള് പാലും തേനും കൊടുത്ത് വളര്‍ത്തുന്ന ഇഷ്ട രാജ്യത്തോടുള്ള ഇഴപിരിയാത്ത ബന്ധം അമേരിക്കക്ക് എല്ലാ നീതിക്കുമപ്പുറത്താണ്. 15 അംഗ രക്ഷാസമിതിയില് ബ്രിട്ടന്, ചൈന, ഫ്രാന്‍സ്, റഷ്യ, അമേരിക്ക എന്നീ സ്ഥിരാംഗങ്ങളുടെ പിന്തുണയും അതോടൊപ്പം ഒന്‍പത് വോട്ടുകളും ലഭിച്ചാലാണ് പ്രമേയം പാസ്സാവുക. റഷ്യയും ഫ്രാന്‍സും ഉള്‍െപ്പടെ പത്തു രാജ്യങ്ങള് പ്രമേയത്തെ അനുകൂലിച്ച് വോട്ട് ചെയ്തു. ബ്രിട്ടന്, നെതര്‍ലന്‍ഡ്, എത്യോപ്യ എന്നീ രാജ്യങ്ങള് വിട്ടുനിന്നു. ഇസ്രാഈലിന്റെ സൈനിക നടപടികളെ ന്യായീകരിച്ചും ഗസ്സയില് ഭരണം നടത്തുന്ന ഹമാസിനെ കുറ്റപ്പെടുത്തിയും യു.എസ് സമര്‍പ്പിച്ച എതിര് പ്രമേയത്തിന് സമിതിയില് ഒരു രാജ്യത്തിന്റേയും പിന്തുണ ലഭിച്ചില്ലയെന്നത് ഏറെ ശ്രദ്ധേയമാണ്. മൂന്നു രാജ്യങ്ങള് എതിര്‍ത്തു വോട്ട് ചെയ്തപ്പോള് പതിനൊന്ന് രാജ്യങ്ങള് വോട്ടെടുപ്പില് നിന്ന് വിട്ടുനിന്നു. കുവൈത്തിന്റെ പ്രമേയത്തെ വീറ്റോ ചെയ്തതിലൂടെ യു.എസ് ഇസ്രാഈലിനോടുള്ള അന്ധമായ വിധേയത്വം ഒരിക്കല്‍കൂടി പരസ്യമാക്കിയിരിക്കുകയാണെന്ന് ഫലസ്തീന് ആരോപിച്ചു. മെയ് 30 ന് വെടിനിര്‍ത്തല് കരാര് പ്രാബല്യത്തില് വന്നെങ്കിലും ഗസ്സയിലെ ഇസ്രാഈല് നരനായാട്ടിന് ഇപ്പോഴും കുറവില്ല. ഗസ്സയിലെ പതിനഞ്ചിടങ്ങളിലാണ് കഴിഞ്ഞദിവസം ഇസ്രാഈല് പോര് വിമാനങ്ങളുപയോഗിച്ച് ബോംബ് വര്‍ഷിച്ചത്. റോക്കറ്റാക്രമണം ആരോപിച്ചാണ് ഇസ്രാഈല് സേനയുടെവ്യോമാക്രമണം നടന്നത്. അജ്ഞാതരുടെ ഒറ്റപ്പെട്ട ആക്രമങ്ങളുടെ പേരു പറഞ്ഞാണ് അതിരൂക്ഷമായി ഇസ്രാഈല് നിരപരാധികളെ ക്രൂശിക്കുന്നത്. ഫലസ്തീനുമായുണ്ടാക്കുന്ന കരാറുകളൊക്കെ പ്രഹസനമാവുകയാണ് പതിവ്. ലോക രാഷ്ട്രങ്ങളുടെ ഭീതിപ്പെടുത്തുന്ന മൗനത്തിനും വാചാലതക്കുമിടയില് എരിഞ്ഞെരിഞ്ഞ് ഭസ്മമാവാനാണ് ഈ പവങ്ങളുടെ വിധി.\nറസാന് അല് നജ്ജാറെന്ന ധീരയെ അവര് വധിച്ചുവെങ്കിലും ഫലസ്തീന് പോരാളികള്‍ക്ക് കരുത്തും പ്രചോദനവുമായി ആ നാമം എക്കാലവും വാഴ്ത്തപ്പെടുമെന്നതില് തര്‍ക്കമില്ല. ഈ ആവേശത്തില് നിന്നിനിയും ആയിരക്കണക്കിന് നജ്ജാറുമാര് ആത്മവീര്യത്തോടെ ഉയിര്‍ക്കൊള്ളുമെന്നത് ചരിത്ര സത്യമാണ്. ധീരയും കരുണയുടെ മാലാഖയുമായ റസാന്റെ ഓര്‍മ്മകള് കാലത്തിനപ്പുറം നില നില്‍ക്കുമെന്ന ഫലസ്തീന് അധികൃതരുടെ പ്രതികരണം തന്നെയാണ് ശരി. മുസ്‌ലിം ഉന്മൂലനത്തിലും ആയുധക്കച്ചവടത്തിലും മതിമറന്ന് അഭിരമിക്കുന്ന പാശ്ചാത്യന് ചേരുവകള്‍ക്ക് റസാനയുടെ വധം വരും നാളുകളില് വലിയ വെല്ലുവിളി തന്നെയായിരിക്കും. ‘ബുള്ളറ്റ് കൊണ്ട് എന്നെ കൊന്നോളൂ. ഞാന് പേടിക്കുന്നില്ല’എന്നുറക്കെ ലോകത്തോട് പറഞ്ഞാണ് റസാനയെന്ന രക്ത താരകം വിട വാങ്ങിയത്.


പെണ്‍കുട്ടികള് സ്നേഹത്തോടെ എന്നെ ലാമ്ബു എന്ന് വിളിക്കും: ആദ്യ പ്രണയത്തെക്കുറിച്ചും ആരാധികമാരെക്കുറിച്ചും വാചാലനായി ബാബു ആന്റണി! - metromatinee.com Lifestyle Entertainment & Sports\nമലയാളികളുടെ പ്രിയപ്പെട്ട താരമാണ് ബാബു ആന്റണി. കരാട്ടെ എന്ന് കേട്ടാൽ മലയാളികളുടെ മനസ്സിൽ ആദ്യം ഓടിയെത്തുക ബാബു ആന്റണി ആയിരിക്കും. വളരെ വ്യത്യസ്തനായ താരമാണ് ബാബു ആന്റണി. അതുകൊണ്ട് തന്നെ അന്നും ഇന്നും സിനിമകൾക്ക് ഒരു പഞ്ഞവുമില്ല.\nഒരു കാലത്ത് മലയാളികളുടെ ഹരമായിരുന്നു ബാബു ആന്റണി ചിത്രങ്ങള്. ചന്തയും, കമ്പോളവും , ബോക്സറും പോലെയുള്ള ഇടി പടങ്ങള് ഒരു കാലത്ത് പ്രേക്ഷകര്‍ക്ക് വല്ലാത്തൊരു ആവേശം തന്നെയായിരുന്നു. വളരെ പെട്ടന്നാണ് ബാബു ആന്റണി എന്ന താരോദയം പ്രേക്ഷക മനസ്സിലേക്ക് ആഴ്ന്നിറങ്ങിയത്. ഒരു കാലത്ത് ആരാധികമാർ ഒരുപാട് ഉണ്ടായിരുന്ന താരമാണ് ബാബു അദ്ദേഹം. വനിതയ്ക്ക് നല്‍കിയ അഭിമുഖത്തില് തന്‍റെ ആരാധികമാരെ കുറിച്ച് മനസ്സ് തുറക്കുകയാണ് ബാബു ആന്റണി.\nപണ്ട് എന്നെ സുഹൃത്തുക്കള് വിളിച്ചിരുന്നത് അമിതാഭ് ബച്ചന് എന്നായിരുന്നു. പെണ്‍കുട്ടികള് സ്നേഹത്തോടെ എന്നെ ലാമ്ബു എന്ന് വിളിക്കും. അന്നേ ഞാന് മുടിയൊക്കെ നീട്ടി വളര്‍ത്തിയിട്ടുണ്ട്. പോള് വാള്‍ട്ട് ചെയ്യുന്ന കാലത്താണ് ആരാധികമാരുടെ തിരതള്ളല് ഉണ്ടായത്. ഓടി വന്നു ചാടുന്നതിനിടെ മുടി കാറ്റില് പാറുന്നത് കാണാന് പല സുന്ദരികള്‍ക്കും ഇഷ്ടമായിരുന്നു.അന്ന് എനിക്കൊരു നോര്‍ത്ത് ഇന്ത്യന് പെണ്‍കുട്ടിയുമായി പ്രണയമുണ്ടായിരുന്നു. അവളോടൊപ്പം സിനിമ കാണാനും പുറത്ത് കറങ്ങാനും പോകും. പഠിപ്പിസ്റ്റായിരുന്ന അവള് സിവില് സര്‍വീസിന്‍റെ പിന്നാലെ പോയതോടെ അതു വിട്ടു’. ബാബു ആന്റണി പറഞ്ഞു.